Azərbaycan Respublikasının İqtisadiyyat Nazirliyi yanında Dövlət Vergi Xidmətinin 28 yanvar 2025-ci il tarixli 2517140100020400 №-li Əmri ilə təsdiq edilmişdir.

**“Mənfəət vergisinin bəyannaməsi”nə Əlavə № 8-in tərtib edilməsi**

**QAYDASI**

“**Mənfəət vergisinin bəyannaməsi**”nə Əlavə № 8(bundan sonra Əlavə) “Mənfəət vergisinin bəyannaməsi”ni təqdim edən vergi agenti tərəfindən Vergi Məcəlləsinin 124.1-ci və 149.6-cı maddələrinə əsasən daşınan və daşınmaz əmlak üçün icarə haqqından və Azərbaycan Respublikasında daimi nümayəndəliyi olmayan, bu Məcəllənin 125.1.3-cü, 125.1.4-cü, 125.1.5-ci və ya 125.1.7-ci maddələrinə müvafiq qaydada qeyri-rezidentin ödəmə mənbəyində vergi tutulan gəlirlərindən verginin hesablanması ilə bağlı zəruri göstəricilər əks etdirilməklə aşağıdakı qaydada tərtib və təqdim olunur.

Əlavənin adından aşağıda yerləşən **Qeyd** yerində vergi ödəyicisinə bu Əlavənin tərtib edilməsi qaydaları ilə tanış olmaq, eyni zamanda tərtibat zamanı **!** (nida) durğu işarəsindən və **+** (üstəgəl), **/** (bölmə), **%** (faiz) və **Z** (zetləmə) simvollarından istifadə etməmək şərti ilə bütün yazı damalarını yalnız **böyük çap hərfləri** ilə doldurmaq tövsiyə olunur. Əlavə kağız formada doldurularkən **qara** və ya **göy rəngli diyircəkli qələmlə** tərtib edilməsi mütləqdir. Əlavə doldurularkən qaralamalara və düzəlişlərə yol verilmir. Əlavədə məbləğlər hər xanada bir rəqəm olmaqla əks etdirilir.

Təqdim olunmuş Əlavədə qanunvericiliklə daxil edilməsi nəzərdə tutulmayan məlumatlar, eləcə də aparılan hesablamalardakı riyazi səhvlər vergi orqanı tərəfindən düzəldilir və müvafiq proqram təminatı vasitəsilə düzgün hesablanmış vergi məbləğləri birbaşa baza göstəricilərinə daxil edilir.

Əlavənin “**Təqdim edildiyi vergi orqanının adı**” sətri üzrə xanalarda bəyannamənin təqdim edildiyi (vergi ödəyicisinin qeydiyyatda olduğu) vergi orqanının adı qeyd olunur.

***Misal:*** *Bəyannamə 5 saylı Ərazi Vergilər İdarəsinə təqdim edilərsə, müvafiq xanalarda vergi orqanının adı aşağıdakı kimi yazılır:*



**Bölmə I.** **Vergi agenti haqqında ümumi məlumat**


1-ci sətrin “**VÖEN**” xanalarında vergi ödəyicisinin VÖEN-i yazılır.

***Misal:***



-ci sətirdə “**Vergi dövrü**”, “**A**” işarəsindən sonrakı dördrəqəmli xanalarda Əlavənin təqdim edilən mənfəət vergisinin bəyannaməsinin ilinə aid olduğu hesabat ili yazılır.

***Misal:*** *Əgər bəyannamənin əlavəsi 2025-ci il üzrə tərtib edilirsə, bu halda xanalar aşağıdakı qaydada doldurulur:*




**Bölmə 2. Vergi agenti tərəfindən təmsil olunan şəxsin gəlirləri, xərcləri və vergisi barədə məlumat**

Əlavənin “**Vergi agenti tərəfindən təmsil olunan şəxsin gəlirləri, xərcləri və vergisi barədə məlumat**” adlı bölməsində vergi agenti təmsil etdiyi şəxsin icarə haqqından və Azərbaycan Respublikasında daimi nümayəndəliyi olmayan, bu Məcəllənin 125.1.3-cü, 125.1.4-cü, 125.1.5-ci və ya 125.1.7-ci maddələrinə müvafiq qaydada qeyri-rezidentin ödəmə mənbəyində vergi tutulan gəlirlərindən verginin hesablanması ilə bağlı zəruri göstəricilərinin açıqlaması qeyd olunur.


Bu bölmə **12 sütundаn** ibаrətdir:

* 1-ci sütundа sətrin sıra sayı göstərilir.
* 2-ci **“Hüquqi status (hüquqi və ya fiziki)”** sütununda təmsil olunan şəxsin hüquqi statusu, yəni hüquqi və ya fiziki şəxs olması barədə qeyd edilir.
* 3-cü sütunda **“Şəxsin adı”** sütununda təmsil olunan şəxsin adı göstərilir.
* 4-cü “**Rezident/Qeyri-rezident**\*” sütununda təmsil olunan şəxsin rezident və ya qeyri-rezident olması göstərilir.
* 5-ci “**Fiziki şəxsin doğum tarixi**” sütununda təmsil olunan fiziki şəxsin doğum tarixi göstərilir.
* 6-cl “**Rezident olduğu ölkə**” sütununda Azərbaycan Respublikasında daimi nümayəndəliyi olmayan, bu Məcəllənin 125.1.3-cü, 125.1.4-cü, 125.1.5-ci və ya 125.1.7-ci maddələrinə müvafiq qaydada ödəmə mənbəyində vergi tutulan gəlir əldə edən qeyri-rezidentin rezident olduğu ölkənin adı göstərilir.
* 7-ci “VÖEN-i və ya FİN-i\*” sütununda rezident şəxsin VÖEN-i və ya FİN-i, Azərbaycan Respublikasında daimi nümayəndəliyi olmayan, bu Məcəllənin 125.1.3-cü, 125.1.4-cü, 125.1.5-ci və ya 125.1.7-ci maddələrinə müvafiq qaydada ödəmə mənbəyində vergi tutulan gəlir əldə edən qeyri-rezidentin rezident olduğu ölkədəki VÖEN-i göstərilir.
* 8-ci “**Gəlirin növü\* (VM-nin maddələri üzrə)**” sütununda gəlirin Vergi Məcəlləsində aid olduğu maddə 124.1, 125.1.3, 125.1.4, 125.1.5 və ya 125.1.7) göstərilir.
* 9-cu sütunda “**Gəlir məbləği**” sütununda daşınan və daşınmaz əmlak kirayəsi üzrə icarə haqqının və ya Azərbaycan Respublikasında daimi nümayəndəliyi olmayan, bu Məcəllənin 125.1.3-cü, 125.1.4-cü, 125.1.5-ci və ya 125.1.7-ci maddələrinə müvafiq qaydada qeyri-rezidentin ödəmə mənbəyində vergi tutulan gəlirinin məbləği göstərilir.
* 10-cu “**Xərc məbləği**” sütununda Azərbaycan Respublikasında daimi nümayəndəliyi olmayan, bu Məcəllənin 125.1.3-cü, 125.1.4-cü, 125.1.5-ci və ya 125.1.7-ci maddələrinə müvafiq qaydada qeyri-rezidentin ödəmə mənbəyində vergi tutulan gəlirin əldə edilməsi ilə bağlı çəkilmiş xərcləri göstərilir.
* 11-cu **“Vergiyə cəlb edilən məbləğ**” sütununda daşınan və daşınmaz əmlak üçün icarə haqqının və Azərbaycan Respublikasında daimi nümayəndəliyi olmayan, bu Məcəllənin 125.1.3-cü, 125.1.4-cü, 125.1.5-ci və ya 125.1.7-ci maddələrinə müvafiq qaydada qeyri-rezidentin vergiyə cəlb olunan gəliri göstərilir.
* 12-ci “**Vergi məbləği**” sütununda icarə haqqından və Azərbaycan Respublikasında daimi nümayəndəliyi olmayan, bu Məcəllənin 125.1.3-cü, 125.1.4-cü, 125.1.5-ci və ya 125.1.7-ci maddələrinə müvafiq qaydada qeyri-rezidentin vergiyə cəlb olunan gəlirindən hesablanmış vergi məbləği göstərilir.

Misal 1: Hesabat ilində *Türkiyə rezidenti olan hüquqi şəxs “M LOGİSTİCS LTD”* Azərbaycan Respublikasında *beynəlxalq daşıma həyata keçirərkən nəqliyyat xidmətlərinə görə* 55.000,00 manat ödəmə mənbəyində vergi tutulan gəlir əldə etmiş və bu gəlirin əldə edilməsi bağlı 38500,00 manat xərc çəkmişdi. Bu göstəricilər Mənfəət vergisi bəyannaməsinin Əlavə № 8-in müvafiq xanalarında aşağıdakı kimi qeyd edilir:




Misal 2: Rezident fiziki şəxs Məmmədov Əli Kamil oğlu sahibliyində olan mənzilini vergi ödəyicisi kimi uçotda olmayan fiziki şəxsə icarəyə verib. Aylıq İcarə haqqının məbləği 600,00 manatdır. Bu göstəricilər Mənfəət vergisi bəyannaməsinin Əlavə № 8-in müvafiq xanalarında aşağıdakı kimi qeyd edilir:



**QEYD: Əlavə təqdim edildikdə qeyr-rezidentin agenti olmanız barədə və qeyri rezidentin VM-nin 149.6-cı maddəsində nəzərdə tutulan maddələr üzrə əldə etdiyi gəlirlərdən ödəmə mənbəyində verginin tutulmasını təsdiq edən müvafiq sənədlərin vergi orqanına təqdim edilməsi Sizə tövsiyə olunur.**

Əlavənin vergi ödəyicilərinin məsuliyyəti hissəsində zolağın aşağı hissəsində soldan sağa göstərilmiş birinci “**Hüquqi şəxsin rəhbərinin**”, ikinci “**Baş mühasibin**”, üçüncü “**Bəyannaməni tərtib edən məsul şəxsin**” çərçivələrində vergi ödəyicisinin rəhbərinin, baş mühasibinin və bəyannaməni tərtib edən məsul şəxsin soyadı, adı və atasının adı (çərçivələrdən kənara çıxmadan) yazılmaqla onlar tərəfindən imzalanır. Əlavə rəhbər şəxs tərəfindən imzalandıqdan və möhürlə təsdiqləndikdən sonra möhürün sol hissəsində olan “**Əlavənin tərtib edilmə tarixi**”nə dair xanalarda tərtib edilmə tarixi qeyd olunmalıdır.

***Misal:*** *“A” müəssisəsinin 2025-ci il üzrə “Mənfəət vergisi bəyannaməsi”nin Əlavəsi rəhbər şəxs tərəfindən 14.02.2026-cı il tarixdə imzalanmış və möhürlə təsdiq edilmişdir. Bu halda, “Əlavənin tərtib edilmə tarixi”nə dair xanalar aşağıdakı kimi yazılır:*




Vergi orqanı tərəfindən Əlavənin qəbul edilməsi №-si və tarixi çərçivəsində daxilolma tarixi və qeydiyyat nömrəsi göstərilir.

Əlavənin qəbul edilməsi №-si və tarixi çərçivəsindən aşağıda Əlavəni qəbul edən şəxsin soyadı, adı və atasının adı (çərçivədən kənara çıxmadan) yazılmaqla imzalanır.

Əlavənin “**Poçt ştempelinin vurulma tarixi**” xanalarında, Əlavə poçt vasitəsilə göndərildiyi halda, zərfin üzərinə vurulmuş poçt ştempelinin tarixi yazılır.

***Misal:*** *“A” müəssisəsi 2025-ci il üzrə “Mənfəət vergisi bəyannaməsi”nə Əlavəni poçt vasitəsilə təqdim etmiş və bəyannamə qoyulmuş zərfin üzərinə poçt ştempelinin tarixi “14.02.2026” vurulmuşdur. Bu halda vergi orqanı tərəfindən bəyannamənin “poçt ştempelinin vurulma tarixi” xanasında tarix aşağıdakı kimi yazılır:*



“**Poçt ştempelinin vurulma tarixi**” çərçivəsindən aşağı sağ küncdəki “**Xüsusi otağın ştampı**” çərçivəsində ştamp vurulur.

Bəyannaməyə Əlavə vergi orqanına birbaşa təqdim edildikdə poçt ştempelinin vurulma tarixi üzrə xanalar doldurulmur. Əlavə internet vasitəsilə təqdim edildikdə vergi orqanlarına aid xanalar doldurulmur.