Azərbaycan Respublikasının İqtisadiyyat Nazirliyi yanında Dövlət Vergi Xidmətinin 28 yanvar 2025-ci il tarixli 2517140100020400 №-li Əmri ilə təsdiq edilmişdir.

**“Mənfəət vergisinin bəyannaməsi”nin tərtib edilməsi**

**Q A Y D A S I**

“**Mənfəət vergisinin bəyannaməsi**” (bundan sonra Bəyannamə) Vergi Məcəlləsinin 103-cü maddəsinə və “İxrac məqsədli neft-qaz fəaliyyətinə dair xüsusi iqtisadi rejimin tətbiqi haqqında” Qanunun 3.2.1. və 3.2.2.-ci maddələrinə əsasən mənfəət vergisinin ödəyicisi sayılan vergi ödəyiciləri tərəfindən Azərbaycan Respublikasında və onun hüdudlarından kənarda fəaliyyətləri ilə bağlı göstəricilər əks etdirilməklə bu Qaydalara əsasən tərtib və təqdim edilir.

Bəyannamənin adından aşağıda yerləşən **Qeyd** yerində vergi ödəyicisinə bu bəyannamə formasının tərtib edilməsi qaydaları ilə tanış olmaq, eyni zamanda tərtibat zamanı **!** (*nida*) durğu işarəsindən və **+** (*üstəgəl*), **/** (*bölmə*), **%** (*faiz*) və **Z** (*zetləmə*) simvollarından istifadə etməmək şərti ilə bütün yazı damalarını yalnız **böyük çap hərfləri** ilə doldurmaq tövsiyə olunur. Bəyannamə kağız formada doldurularkən **qara** və ya **göy rəngli diyircəkli qələmlə** tərtib edilməsi mütləqdir. Bəyannamə doldurularkən qaralamalara və düzəlişlərə yol verilmir. Bəyannamədə məbləğlər hər xanada bir rəqəm olmaqla əks etdirilir.

Təqdim olunmuş bəyannamədə qanunvericiliklə daxil edilməsi nəzərdə tutulmayan məlumatlar, eləcə də aparılan hesablamalardakı riyazi səhvlər vergi orqanı tərəfindən düzəldilir və müvafiq proqram təminatı vasitəsilə düzgün hesablanmış vergi məbləğləri birbaşa baza göstəricilərinə daxil edilir.

Dövlət hakimiyyəti orqanları, büdcə təşkilatları və yerli özünüidarəetmə orqanları bu bəyannaməni yalnız sahibkarlıq fəaliyyətindən gəlir əldə etdikləri təqdirdə təqdim edirlər.

Bəyannamənin “**Bəyannamə təqdim edilən vergi orqanının adı**” sətri üzrə xanalarda bəyannamənin təqdim edildiyi (vergi ödəyicisinin qeydiyyatda olduğu) vergi orqanının adı qeyd olunur.

***Misal:*** *Bəyannamə 5 saylı Ərazi Vergilər İdarəsinə təqdim edilərsə, müvafiq xanalarda vergi orqanının adı aşağıdakı kimi yazılır:*



**Bölmə 1.** **Vergi ödəyicisi (agenti) haqqında ümumi məlumat**


1 sətrinin “**VÖEN**” xanalarında vergi ödəyicisinin VÖEN-i yazılır.

***Misal:***



2 sətrinin “**Vergi ödəyicisinin (agentinin) tam adı**” xanalarında böyük çap hərfləri ilə vergi ödəyicisinin tam adı yazılır.

***Misal:***



3-cüsətirdə “**Vergi ödəyicisinin qrupu**”ndan asılı olaraq, Vergi Məcəlləsinin 103-cü maddəsinə uyğun olaraq fəaliyyət göstərən vergi ödəyiciləri üçün müəyyən edilmiş xanada X işarəsi göstərilir və bu zaman Vergi Məcəlləsinin müddəalarına uyğun olaraq mənfəət vergisi hesablanır. Podratçı “İxrac məqsədli neft-qaz fəaliyyətinə dair xüsusi iqtisadi rejimin tətbiqi haqqında” Qanunun 3.2.1. və 3.2.2. maddələrinə uyğun vergi rejimi seçirsə, bu zaman “**İxrac məqsədli neft-qaz fəaliyyətinə dair xüsusi iqtisadi rejimin tətbiqi haqqında” Qanunun və Vergi Məcəlləsinin çərçivəsində fəaliyyət göstərən müəssisələr**” üçün nəzərdə tutulmuş xanada X işarəsi göstərilir və bu zaman “İxrac məqsədli neft-qaz fəaliyyətinə dair xüsusi iqtisadi rejimin tətbiqi haqqında” Qanunun və Vergi Məcəlləsinin müddəalarına uyğun olaraq mənfəət vergisi hesablanır.

***Misal:*** *Neft-qaz çıxarma idarəsi Qanunun 3.2.1. maddəsinə uyğun olaraq vergi rejimi seçirsə, Vergi Məcəlləsinin çərçivəsində fəaliyyət göstərən vergi ödəyiciləri üçün müəyyən edilmiş xanada* X *işarəsi göstərir və bu zaman Vergi Məcəlləsinin müddəalarına uyğun olaraq mənfəət vergisi hesablanır.*



Podratçı həmin Qanunun 3.2.1. və 3.2.2. maddəsinə uyğun vergi rejimi seçirsə, “İxrac məqsədli neft-qaz fəaliyyətinə dair xüsusi iqtisadi rejimin tətbiqi haqqında” Qanunun və Vergi Məcəlləsinin çərçivəsində fəaliyyət göstərən müəssisələr üçün nəzərdə tutulmuş xanada x işarəsi göstərilir və bu zaman “İxrac məqsədli neft-qaz fəaliyyətinə dair xüsusi iqtisadi rejimin tətbiqi haqqında” Qanunun və Vergi Məcəlləsinin müddəalarına uyğun olaraq mənfəət vergisi hesablanır.



4-cüsətirdə “**Əsas fəaliyyət növünün kodu**” göstərilən yeddirəqəmli xanada, hər xanada bir rəqəm olmaqla, vergi ödəyicisinin əsas fəaliyyət növünün statistik kodu, ondan sonra gələn fəaliyyət növünün adı göstərilən çoxsaylı xanalarda böyük çap hərfləri ilə (hər xanada bir hərflə) əsas fəaliyyət növünün “**adı**”, sonda gələn üçrəqəmli xanada isə əsas fəaliyyət növü üzrə əldə olunmuş gəlirin ümumi gəlirdə xüsusi çəkisi (faizlə) (əsas fəaliyyətdən gəlir / ümumi gəlirə × 100) göstərilir.

4.1-ci, 4.2-ci və 4.3-cü sətirlərdə (əgər bundan çoxdursa, onda az dövriyyəsi olan fəaliyyət növlərinin dövriyyələrini cəmləyərək 4.3-cü sətirdə digər fəaliyyət növləri kimi yazmaq lazımdır) “**Fəaliyyət növünün kodu**” göstərilən yeddirəqəmli xanada, hər xanada bir rəqəm olmaqla, vergi ödəyicisinin əsas fəaliyyət növü olmayan fəaliyyət növünün statistik kodu, ondan sonra gələn fəaliyyət növünün adı göstərilən çoxsaylı xanalarda böyük çap hərfləri ilə (hər xanada bir hərflə) əsas fəaliyyət növü olmayan fəaliyyət növünün “**adı**”, sonda gələn üçrəqəmli xanada əsas fəaliyyət növü olmayan fəaliyyət növü üzrə əldə olunmuş gəlirin ümumi gəlirdə xüsusi çəkisi (faizlə) (fəaliyyətdən gəlir/ümumi gəlir×100) göstərilir.

***Misal:***



**Əsas fəaliyyət növünün kodu**” və digər “**fəaliyyət növünün kodu**” göstərilən yeddirəqəmli xanaların vergi ödəyicisi tərəfindən doldurulmaması bəyannamənin vergi orqanı tərəfindən qəbul edilməməsinə əsas vermir.


5-ci sətrin “**Təqdim olunmuş əlavələrin sayı**” xanalarında vergi ödəyicisi tərəfindən sənədlərin bəyannaməyə əlavə olunmasına zərurət yarandığı və qanunvericilikdə nəzərdə tutulmuş hallarda (hər xanada bir rəqəmlə) bəyannaməyə əlavə olunan vərəqlərin sayı yazılır.

***Misal:*** *Vergi ödəyicisi təqdim etdiyi cari “Mənfəət vergisinin bəyannaməsi”nin məlumatlarının dürüstlüyünü təmin etmək məqsədilə bəyannaməyə 15 vərəq sənəd əlavə edir. Bu halda “təqdim olunmuş əlavələrin sayı” xanaları aşağıdakı kimi doldurulur:*




6-cı sətirdə “**Bəyannamənin növü**”ndən asılı olaraq, yəni hesabat ili üzrə ilk dəfə təqdim edildikdə “**Cari**” xanasında, əvvəlki hesabat dövrləri və ya təqdim edilmiş cari dövr üzrə dürüstləşməyə dair hesabat tərtib edildiyi halda “**Dəqiqləşdirilmiş**” xanasında, müəssisədə səyyar vergi yoxlaması başa çatdıqdan sonra yoxlama zamanı aşkar edilməyən və vergi öhdəliyinin yaranmasına səbəb olan hallara görə bəyannamə təqdim edildiyi halda “**Könüllü açıqlama**”, müəssisə ləğv olunduqda “**Ləğv olma**” xanasında “**X**” işarəsi göstərilir. “**Ləğv olma**” sözünün sağ sətrindəki xanalarda (hər xanada bir rəqəmlə) müəssisənin ləğv olunduğu tarix göstərilməlidir. “**Ləğv olma**” bəyannaməsi vergi ödəyicisi tərəfindən yalnız VM 149.4 maddəsinə əsasən hüquqi şəxs və ya qeyri-rezidentin daimi nümayəndəliyi ləğvetmə balansını qeydiyyat orqanına təqdim etdiyi tarixdən 30 gün müddətində təqdim edilməlidir.

***Misal:*** *Vergi ödəyicisi 2025-ci il üçün “Mənfəət vergisinin bəyannaməsi”ni təqdim edir. Bu halda 2025-cü ilin mart ayının 31-dən gec olmayaraq təqdim edilən bəyannamənin 6-cı “Bəyannamənin növü” sətrində “Cari” xanasına “X” işarəsi yazılır:*



Müəssisə ləğv olunduqda isə “**Ləğv olma**” xanasında “**X**” işarəsi yazılır və “**Ləğv olma**” sözünün sağ sətrindəki xanalarda (hər xanada bir rəqəmlə) müəssisənin ləğv olunduğu tarix göstərilməlidir.

***Misal:*** *Müəssisə qanunvericiliyə əsasən 25 yanvar 2025-ci il tarixə ləğv olunmuşdur. Bu halda müəssisənin ləğv olunması barədə son bəyannamənin 5-ci sətrinin “Ləğv olma” xanaları soldan sağa doğru ilk iki xanasında “gün”, sonrakı iki xanada “ay”, sonuncu dörd xanada isə “il” aşağıdakı kimi yazılmalıdır:*




Təqdim edilən dəqiqləşdirilmiş bəyannamə vergi ödəyicisinə vergi orqanı tərəfindən göndərilmiş “**Vergi orqanına dəqiqləşdirilmiş vergi bəyannaməsinin, məcburi dövlət sosial sığorta və işsizliksən sığorta haqqı üzrə hesabatların təqdim edilməsi barədə**” bildiriş ilə əlaqədar olduğu halda, 6.1-ci“**Dəqiqləşdirilmiş bəyannamənin təqdim edilməsi barədə bildirişin nömrəsi**” adlı sətirdəvergi ödəyicisinə vergi orqanı tərəfindən göndərilmiş “**Vergi orqanına dəqiqləşdirilmiş vergi bəyannaməsinin, məcburi dövlət sosial sığorta və işsizliksən sığorta haqqı üzrə hesabatların təqdim edilməsi barədə**” Bildirişin nömrəsi yazılmalıdır. Bildirişin nömrəsi yazılmadıqda və ya səhv yazıldıqda, bu bəyannamə bildiriş üzrə verilmiş dəqiləşdirilmiş bəyannamə hesab edilmir.



7-ci sətirdə “**Uçot metodu**” xanalarında müəssisənin bəyannamənin təqdim edildiyi dövr üzrə aparılan vergi uçotu metodundan asılı olaraq müvafiq “**kassa metodu**” və ya “**hesablama metodu**” xanalarında “**X**” işarəsi göstərilməlidir.

***Misal:*** *Əgər müəssisə tərəfindən aparılan vergi uçotu kassa metodudursa, müvafiq xana aşağıdakı qaydada doldurulur:*




8-ci sətirdə “**Sahibkarlıq subyektinin meyarı**” adlı sətirdə müvafiq icra hakimiyyəti orqanının müəyyən etdiyi meyara uyğun olaraq “**Mikro**”, “**Kiçik**”, “**Orta**” və “**İri**” xanalarında müvafiq olaraq “**X**” işarəsi qoymaqla vergi ödəyicisinin hansı sahibkarlıq subyektinə aid olduğu barədə məlumat verilir.



9-cu sətirdə“**Vergi dövrü**” adlı sətrin dördrəqəmli xanalarında bəyannamənin hansı hesabat ilinə aid olduğu (hər xanada bir rəqəmlə) müvafiq il yazılır.

***Misal:*** *Əgər bəyannamə 2025-ci il hesabat dövrü üzrə tərtib edilirsə, bu halda xanalar aşağıdakı qaydada doldurulur:*



10-cu “Vergi agenti olması barədə qeyd” sətrinin  xanasında “**X**” işarəsi qoymaqla bəyannaməni təqdim edənin vergi agenti olduğu barədə məlumat verilir və bu halda müvafiq proqram təminatında bəyannamənin 245-1 kodlu sətri və 8 nömrəli Əlavəsi aktivləşərək Vergi Məcəlləsinin 149.6-cı maddəsində nəzərdə tutulan məlumatların daxil edilməsinə imkan yaradılır.



**Bölmə 2 .** **Verginin hesablanması**

Bəyannamənin 2-ci bölməsinin 1-ci “**Hesabat dövrünün gəlirləri (ƏDV, aksiz və yol vergisi nəzərə alınmadan)**” hissəsinin 200 kodlu “**Malların təqdim edilməsindən (işlərin görülməsindən, xidmətlərin göstərilməsindən) gəlir**” sətrinin A1 xanalarında (hər xanada bir rəqəmlə) 200.1 “**Malların təqdim edilməsindən gəlir**” və 200.2 “**İşlərin görülməsindən və xidmətlərin göstərilməsindən gəlir**” sətirlərinin xanalarında göstərilmiş məbləğlərin cəmi (200.1+200.2) yazılır.

***Misal:*** *“A” müəssisəsinin 2025-ci il üzrə malların təqdim edilməsindən gəliri 245.000,0 manat, işlərin görülməsindən və xidmətlərin göstərilməsindən gəliri 175.000,0 manat təşkil etmişdir. Bu halda* 200 *“Malların təqdim edilməsindən (işlərin görülməsindən, xidmətlərin göstərilməsindən) gəlir” sətrinin* A1 *xanalarında bu məbləğlərin cəmi olan 420.000,0 manat yazılır:*




Bəyannamənin 200.1.1 “**Pərakəndə satışdan gəlir**” sətrinin A1 xanalarında 200.1 “**Malların təqdim edilməsindən gəlir**” sətrinin pərakəndə satışdan gəlirə aid olan məbləği, 200.1.1.1 “**elektron ticarətdən**” sətrinin A1 xanalarında pərakəndə satışdan gəlirin elektron ticarətə aid olan məbləği, 200.1.1.2 “**vergi orqanında uçotda olmayan şəxslər (istehlakçılar) tərəfindən POS-terminal vasitəsilə aparılan ödənişlərin məbləği**” sətrinin A1 xanalarında pərakəndə satışdan gəlirin vergi orqanında uçotda olmayan şəxslər tərəfindən POS-terminal vasitəsilə aparılan ödənişlərə aid olan məbləği, 200.1.2 “**Topdan satışdan gəlir**” sətrinin A1 xanalarında 200.1 “**Malların təqdim edilməsindən gəlir**” sətrinin topdan satışdan gəlirə aid olan məbləği, 200.1.2.1 “**o cümlədən, elektron ticarətdən**” sətrinin A1 xanalarında topdan satışdan gəlirin elektron ticarətə aid olan məbləği yazılır.

***Misal:*** *“A” müəssisəsinin 2025-ci il üzrə malların təqdim edilməsindən gəliri 245.000,0 manat təşkil etmişdir ki, bunun da 50.000,0 manatı pərakəndə ticarətdən gəlirə, o cümlədən 15.000,0 manatı elektron ticarətdən, 195.000,0 manatı isə topdan satışdan gəlirə, o cümlədən 25.000,0 manatı elektron ticarətdən gəlirə aiddir. Bu halda* 200.1 *“Malların təqdim edilməsindən gəlir”,* 200.1.1 *“Pərakəndə satışdan gəlir”,* 200.1.1.1 *“elektron ticarətdən”,* 200.1.2 *“Topdan satışdan gəlir”,* 200.1.2.1 *“o cümlədən elektron ticarətdən” sətrlərinin* A1 *xanalarında məbləğlər aşağıdakı kimi yazılır:*



Bəyannamənin 200.2.1 kodlu “**sığorta fəaliyyətindən gəlirlər**” sətrinin A1 xanalarında 200.2 kodlu “**İşlərin görülməsindən və xidmətlərin göstərilməsindən gəlir**” sətrinin A1 xanalarında göstərilən məbləğin sığorta fəaliyyətinə aid olan məbləği, 200.2.1.1 kodlu “**sığorta ehtiyatlarının qaytarılması**” sətrinin A1 xanalarında sığorta fəaliyyətindən gəlirin məbləğinin sığorta ehtiyatlarının qaytarılması formasında əldə edilən gəlir məbləği, 200.2.2 kodlu “**İctimai iaşə fəaliyyətindən gəlirlər**” sətrinin A1 xanalarında vergi ödəyicisinin ictimai iaşə fəaliyyətindən əldə etdiyi gəlirlərin məbləği, 200.2.3 kodlu “elektron xidmətdən” sətrinin A1 xanalarında ictimai iaşə fəaliyyətindən gəlirin elektron ticarətə aid olan məbləği yazılır.

***Misal:*** *“A” müəssisəsinin 2025-ci il üzrə işlərin görülməsindən gəlir 60.000,0 manat, xidmətlərin göstərilməsindən gəlir 115.000,0 manat təşkil etmişdir. İşlərin görülməsi və xidmətlərin göstərilməsindən 175.000,0 manat məbləğin daxilində sığorta fəaliyyətindən gəlirlər 70.000,0 manat, o cümlədən 35.000,0 manat sığorta ehtiyatlarının qaytarılması üzrə gəlirlər təşkil etmişdir. İşlərin görülməsi və xidmətlərin göstərilməsindən 175.000,0 manat (60.000,0+115.000,0=175.000,0) məbləğin daxilində ictimai iaşə fəaliyyəti üzrə gəlirin məbləği 15.000 manat təşkil etmişdir. Bu halda* 200.2 *“İşlərin görülməsindən və xidmətlərin göstərilməsindən gəlir”,* 200.2.1 *“sığorta fəaliyyətindən gəlirlər”,* 200.2.1.1 *kodlu “sığorta ehtiyatlarının qaytarılması”,* 200.2.2 “*İctimai iaşə fəaliyyətindən gəlirlər”,* 200.2.3 *“elektron xidmətdən”, sətrlərinin* A1 *xanalarında məbləğlər aşağıdakı kimi yazılır:*



Bəyannamənin 201 “**Amortizasiya olunan əsas vəsaitlərinin təqdim edilməsindən gəlir**” sətrinin müvafiq A1 xanalarında Vergi Məcəlləsinin 114.3-cü maddəsinə əsasən amortizasiya olunan əsas vəsaitlərin təqdim edilməsindən əldə olunan ümumi gəlirin məbləği göstərilir:

***Misal:*** *Müəssisənin 2025-ci il ərzində “nəqliyyat vasitələri” kateqoriyasına aid və qalıq dəyəri 8.000,0 manat olan avtomaşını 10.000,0 manata təqdim edilmişdir. Bu halda* 201 *sətrinin* A1 *xanalarında 10.000,0 manat aşağıdakı kimi yazılır:*




Bəyannamənin 202 “**Amortizasiya olunmayan aktivlərin təqdim edilməsindən gəlir**” sətrinin A1 xanalarında Vergi Məcəlləsinin 114.2-ci maddəsində əsasən amotrizasiya olunmayan aktivlərin təqdim edilməsindən əldə olunan gəlir əks etdirilir.

***Misal:*** *Müəssisə 2024-cı il ərzində amortizasiya olunmayan 1.000,0 manat dəyərində aktiv təqdim etmişdir. Bu halda* 202 *sətrinin* A1 *xanalarında 1.000,0 manat aşağıdakı kimi yazılır:*



Bəyannamənin 203 “**Əmlakın icarəyə verilməsindən gəlir**” sətrinin A1 xanalarında 203.1 “**Daşınan əmlakın icarəyə verilməsindən gəlir**” və 203.2 “**Daşınmaz əmlakın icarəyə verilməsindən gəlir**” sətirlərinin xanalarında göstərilmiş məbləğlərin cəmi (203.1+203.2) yazılır.

***Misal:*** *2025-ci ildə müəssisənin daşınan əmlakın icarəyə verilməsindən gəliri 30.000,0 manat və daşınmaz əmlakın icarəyə verilməsindən gəliri 80.000,0 manat olmuşdur. Bu halda* 203“**Əmlakın icarəyə verilməsindən gəlir**”, 203.1 “**Daşınan əmlakın icarəyə verilməsindən gəlir**” və 203.2 “**Daşınmaz əmlakın icarəyə verilməsindən gəlir**” sətirlərininA1 *xanalarında məbləğlər aşağıdakı kimi yazılır:*




Bəyannamənin 204 “**Digər müəssisələrin fəaliyyətində payçı kimi iştirakdan əldə edilmiş gəlir (dividend istisna olmaqla)**” sətrində Vergi Məcəlləsinin 145-ci maddəsinə əsasən hüquqi şəxsin ləğv edilməsi nəticəsində iştirakçıların arasında bölüşdürülmüş aktivlərin dəyəri, habelə Vergi Məcəlləsinin 147-ci maddəsində nəzərdə tutulmuş hallarda hüquqi şəxsin yenidəntəşkili nəticəsində iştirakçının əldə etdiyi gəlirlər bu sətrin A1 xanalarında 204.1 “**50 faizdən çox səs hüququ verən səhm olan müəssisələrdə iştirakdan gəlir**” sətrinin və 204.2 “**50 faizədəksəs hüququ verən səhm olan müəssisələrdə iştirakdan gəlir**” sətrinin xanalarında göstərilən məbləğlərin cəmi kimi (204.1+204.2) göstərilməlidir.

***Misal:*** *“A” müəssisəsi “B” müəssisənin 50 faizdən çox səs hüququ verən səhmlərinin sahibidir və 2025-ci ildə “B” müəssisəsi ləğv edilərkən onun aktivləri iştirak payına müvafiq 25.000,0 manat dəyərində “A” müəssisənin xeyrinə bölüşdürülmüşdür. Eyni zamanda, “A” müəssisəsinin 50 faizdən az səs hüququ verən səhmlərinin sahibi olduğu “C” müəssisəsinin 2025-ci ildə yenidən təşkili nəticəsində “A” müəssisəsi 12.000,0 manat gəlir əldə etmişdir. Bu halda* 204 *“Digər müəssisələrin fəaliyyətində payçı kimi iştirakdan əldə edilmiş gəlir (dividendlər istisna olmaqla)”,* 204.1 *“50 faiz çox səs hüququ verən səhm olan müəssisələrdə iştirakdan gəlir” və* 204.2 *“50 faiz az səs hüququ verən səhm olan müəssisələrdə iştirakdan gəlir” sətirlərinin* A1 *xanalarında məbləğlər aşağıdakı kimi yazılır:*



Bəyannamənin 205 kodlu “**İştirak faizinə görə birgə fəaliyyətdən əldə edilmiş gəlir”** sətrinin A1 xanalarında Vergi Məcəlləsinin 137-ci maddəsinə uyğun olaraq 205.1 sətrindəki hüquqi şəxs yaratmadan birgə sahibkarlıq fəaliyyəti ilə məşğul olan şəxslərin həmin fəaliyyətdən əldə etdikləri ümumi gəlirin məbləğini 205.2 sətrindəki hüquqi şəxs yaratmadan birgə sahibkarlıq fəaliyyəti ilə məşğul olan şəxslərin həmin birgə fəaliyyətdə olan iştirak faizinə vurulmaqla alınan məbləği qeyd edilir. (sət. 205.1 \* sət. 205.2:100).

***Misal:*** *Hüquqi şəxs yaratmadan birgə sahibkarlıq fəaliyyəti ilə məşğul olan şəxslərin 2025-ci il üzrə həmin fəaliyyətdən əldə etdikləri birgə gəliri 500.000,0 manat və bu bəyannaməni tərtib edən vergi ödəyicisinin həmin birgə fəaliyyətdə olan iştirak payı 70 faiz təşkil etmişdir. Bu halda bəyannamənin* 205 *“İştirak faizinə görə birgə fəaliyyətdən əldə edilmiş gəlir” sətrinin* A1 xanalarında, 205.1 kodlu *“Ümumi gəlir” sətrinin* A1 *xanalarında,* 205.2 *“İştirak faizi” sətrinin* A3 *xanalarında məbləğlər aşağıdakı kimi yazılır:*



Bəyannamənin 206 “**Əvəzsiz əsasla təqdim edilmiş aktivlərin dəyəri**” sətrinin müvafiq A1 xanalarında əvəzsiz əsasla təqdim edilmiş aktivlərin dəyərinin məbləği (hər xanada bir rəqəmlə) göstərilir.

***Misal:*** *2025-ci ildə müəssisə tərəfindən əvəzsiz olaraq 450.000,0 manat dəyərində aktivlər təqdim edilmişdir. Bu halda* 206 *sətrinin* A1 *xanalarında 450.000,0 manat məbləği aşağıdakı kimi yazılır:*



Bəyannamənin 207 kodlu “**Səhmlər, istiqrazlar və digər qiymətli kağızların, iştirak paylarının, borc öhdəliklərinin və tələblərinin satışından əldə edilmiş gəlir**” sətrinin A1 xanalarında 207.1 “**Səhmlərin və iştirak paylarının satışından əldə edilmiş gəlir**”, 207.2 “**İstiqrazların satışından əldə edilmiş gəlir**”, 207.3 “**Digər qiymətli kağızların satışından əldə edilmiş gəlir**”, 207.4 “**Borc öhdəliklərinin satışından əldə edilmiş gəlir**”, 207.5 “**Borc tələblərinin satışından əldə edilmiş gəlir**” və 207.6 “**Kütləvi təklif edilmiş və tənzimlənən bazarda ticarətə buraxılmış səhmlərin Azərbaycan Respublikasının ərazisində, habelə ölkə hüdudlarından kənarda fond birjasında satışından əldə edilən gəlir””** sətirlərinin A1 xanalarında göstərilmiş məbləğlərin cəmi (207.1+207.2+207.3+207.4+207.5+207.6) (hər xanada bir rəqəmlə) göstərilir.

Vergi ödəyicisinin səhmlərin və iştirak paylarının satışından əldə etdiyi ümumi gəliri 207.1.1 kodlu “**Nizamnamə kapitalındakı səhmlər və iştirak payları xalis aktivlərin səhmlərə və iştirak paylarına mütənasib dəyərindən yuxarı qiymətə təqdim edildikdə əldə edilmiş gəlir**” sətrindəki məbləğlə 207.1.2 kodlu “**Nizamnamə kapitalındakı səhmlər və iştirak payları xalis aktivlərin səhmlərə və iştirak paylarına mütənasib dəyərindən aşağı qiymətə (güzəştli qiymətlə) təqdim edildikdə əldə edilmiş gəlir**” sətrindəki məbləğlərin cəmi kimi hesablanır və 207.1 kodlu “**Səhmlərin və iştirak paylarınin satışından əldə edilmiş gəlir**” sətrinin A1 xanalarında (hər xanada bir rəqəmlə) əks etdirilir.


Hüquqi şəxsin nizamnamə kapitalındakı səhmlər və iştirak payları xalis aktivlərin səhmlərə və iştirak paylarına mütənasib dəyərindən yuxarı qiymətə təqdim edildikdə, müvafiq olaraq, təqdim edilən səhmlərin nominal və ya faktiki satınalma qiyməti 207.1.1.1 kodlu “**Təqdim edilən səhmlərin və iştirak paylarının nominal və ya faktiki satınalma qiyməti**” sətrinin, təqdim edilən səhmlər üzrə xalis aktivlərin nizamnamə kapitalındakı səhmlərə və iştirak paylarına mütənasib dəyəri 207.1.1.2 kodlu “**Təqdim edilən səhmlər və iştirak payları üzrə xalis aktivlərin nizamnamə kapitalındakı səhmlərə və iştirak paylarına** **mütənasib dəyəri**” sətrinin, təqdim edilən səhmlərin və iştirak paylarının faktiki təqdim olunma dəyəri 207.1.1.3 kodlu “**Təqdim edilən səhmlərin və iştirak paylarının faktiki təqdim olunma dəyəri**” sətrinin A1 xanalarında qeyd edilir. Bu cür təqdimetmə zamanı əldə edilmiş gəlir məbləği isə təqdim edilən səhmlərin və iştirak paylarının faktiki təqdim olunma dəyəri ilə nominal və ya faktiki satınalma qiyməti arasındakı fərq kimi hesablanır və 207.1.1 kodlu “**Nizamnamə kapitalındakı səhmlər və iştirak payları xalis aktivlərin səhmlərə və iştirak paylarına mütənasib dəyərindən yuxarı qiymətə təqdim edildikdə əldə edilmiş gəlir**” sətrinin A1 xanalarında (hər xanada bir rəqəmlə) əks etdirilir.

***Misal:*** *Müəssisənin nizamnamə kapitalındakı səhmlərin birinin nominal dəyəri 100,0 manat, faktiki satınalma dəyəri 120,0 manat, 2025-ci ildə xalis aktivlərin səhmlərə mütənasib dəyəri isə 300,0 manat təşkil etmişdir. Müəssisə 2025-ci ildə bu səhmlərdən ikisini, hər birinin qiyməti 500,0 manat olmaqla, təqdim etmişdir. Bu halda müəssisənin bu səhmlərin təqdim olunmasından əldə etdiyi gəliri səhmlərin faktiki təqdim olunma dəyəri ilə faktiki satınalma dəyəri (faktiki satınalma qiyməti nominal dəyərdən yuxarı olduğu üçün) arasındakı fərq kimi hesablanır (500,0 manat*×*2-120,0 manat*×*2=760,0 manat) və bəyannamənin* 207.1.1 *“Nizamnamə kapitalındakı səhmlər* və iştirak payları*xalis aktivlərin səhmlərə* və iştirak paylarına *mütənasib dəyərindən yuxarı qiymətə təqdim edildikdə əldə olunmuş gəlir” sətrinin müvafiq altsətirlərinin* A1 *xanalarında məbləğlər (hər xanada bir rəqəmlə) aşağıdakı kimi yazılır:*



Hüquqi şəxsin nizamnamə kapitalındakı səhmlər və iştirak payları xalis aktivlərin səhmlərə və iştirak paylarına mütənasib dəyərindən aşağı qiymətə (güzəştli qiymətlə) təqdim edildikdə, müvafiq olaraq, təqdim edilən səhmlərin və iştirak paylarının nominal dəyəri 207.1.2.1 kodlu “**Təqdim edilən səhmlərin və iştirak paylarının nominal dəyəri**” sətrinin, təqdim edilən səhmlər və iştirak payları üzrə xalis aktivlərin nizamnamə kapitalındakı səhmlərə və iştirak paylarına mütənasib dəyəri 207.1.2.2 kodlu “**Təqdim edilən səhmlər və iştirak payları üzrə xalis aktivlərin nizamnamə kapitalındakı səhmlərə və iştirak paylarına mütənasib dəyəri**” sətrinin, təqdim edilən səhmlərin və iştirak paylarının faktiki təqdim olunma dəyəri 207.1.2.3 kodlu “**Təqdim edilən səhmlərin və iştirak paylarının faktiki təqdim olunma dəyəri**” sətrinin A1 xanalarında qeyd edilir. Bu cür təqdimetmə zamanı əldə olunmuş gəlir məbləği isə təqdim edilən səhmlər və iştirak payları üzrə xalis aktivlərin nizamnamə kapitalındakı səhmlərə və iştirak paylarına mütənasib dəyəri ilə təqdim edilən səhmlərin və iştirak paylarının nominal dəyəri arasındakı fərq kimi hesablanır və 207.1.2 kodlu “**Nizamnamə kapitalındakı səhmlər və iştirak payları xalis aktivlərin səhmlərə və iştirak paylarına mütənasib dəyərindən aşağı qiymətə (güzəştli qiymətlə) təqdim edildikdə əldə edilmiş gəlir**” sətrinin A1 xanalarında (hər xanada bir rəqəmlə) əks etdirilir.

***Misal:*** *Müəssisənin nizamnamə kapitalındakı səhmlərinin birinin nominal dəyəri 100,0 manat, faktiki satınalma qiyməti 90,0 manat, 2025-ci ildə xalis aktivlərin səhmlərə mütənasib dəyəri isə 300,0 manat təşkil etmişdir. Müəssisə 2025-ci ildə bu səhmlərdən ikisini, hər birinin qiyməti 120,0 manat olmaqla, təqdim etmişdir. Bu halda müəssisənin həmin səhmlərin təqdim olunmasından əldə etdiyi gəliri təqdim olunan səhmlər üzrə xalis aktivlərin nizamnamə kapitalındakı səhmlərə mütənasib dəyəri ilə qeyd edilən səhmlərin nominal dəyəri (səhmlərin nominal dəyəri faktiki satınalma qiymətindən yuxarı olduğu üçün) asındakı fərq kimi hesablanır (300,0 manat*×*2-100,0 manat*×*2 =400,0 manat) və bəyannamənin* 207.1.2 *“Nizamnamə kapitalındakı səhmlər xalis aktivlərin səhmlərə mütənasib dəyərindən aşağı qiymətə (güzəştli qiymətlə) təqdim edildikdə əldə olunmuş gəlir” sətrinin müvafiq altsətirlərinin* A1 *xanalarında məbləğlər (hər xanada bir rəqəmlə) aşağıdakı kimi yazılır:*



Bəyannamənin 208 “**İddia müddəti ötmüş və kreditorlar tərəfindən silinmiş kreditor borcları üzrə gəlir**” sətrinin A1 xanalarında qanunvericilikdə nəzərdə tutulmuş qaydada iddia müddəti ötmüş kreditor borcunun və Vergi Məcəlləsinin 13.2.16.5-ci maddəsinə uyğun olaraq vergi ödəyicisinin borclarının onun kreditorları tərəfindən silinməsindən gəlir məbləği göstərilir.

***Misal:*** *2025-ci ildə müəssisənin 50.000,0 manat iddia müddəti ötmüş kreditor borcu müəyyən edilmişdir və eyni zamanda həmin dövrdə onun kreditorları tərəfindən müəssisəyə 150.000,0 manat borc bağışlanmışdır. Bu halda* 208 *sətrinin* A1 *xanalarında 200.000,0 manat (50.000,0+150.000,0) məbləği aşağıdakı kimi yazılır:*



Bəyannamənin 209 “**Uduşlar**” sətrinin A1 xanalarında müxtəlif növ lotoreyalardan, uduşlu istiqrazlardan və digər pul və ya natura şəklində uduş nəzərdə tutan oyunlardan uduş nəticəsində əldə edilmiş gəlir məbləği göstərilir.

***Misal:*** *2025-ci ildə müəssisə lotereyadan uduş nəticəsində 1.000.000,0 manat gəlir əldə etmişdir. Bu halda* 209 *sətrinin* A1 *xanalarında 1.000.000,0 manat məbləğ aşağıdakı kimi yazılır:*



Bəyannamənin 210 “**Royalti**” sətrinin A1 xanalarında royaltidən əldə edilmiş gəlir məbləği göstərilir. 210.1 “**Azərbaycan Respublikasının hüdudlarından kənarda alınmış royaltidən gəlir**” sətrinin A1 xanalarında Azərbaycan Respublikasının hüdudlarından kənarda alınmış royaltidən gəlirin məbləği göstərilir.

***Misal:*** *2025-ci ildə müəssisənin royaltidən gəliri 350.000,0 manat təşkil etmişdir ki, bunun da 100.000,00 manatını Azərbaycan Respublikasının hüdudlarından kənarda alınmış royaltidən gəlirin məbləği təşkil etmişdir. Bu halda* 210 *“Royalti” və* 210.1 *“Azərbaycan Respublikasının hüdudlarından kənarda alınmış royaltidən gəlir” sətrinin* A1 *xanalarında məbləğlər aşağıdakı kimi yazılır:*



Bəyannamənin 211 “**Dividendlər**” sətrinin A1 xanalarında 211.1 “**Azərbaycan Respublikasında alınmış dividendlər**” və 211.2 “**Azərbaycan Respublikasının hüdudlarından kənarda alınmış dividendlər**” (hər iki halda dividendin məbləği ödəmə mənbəyində tutulmuş vergilər çıxılmadan göstərilməlidir) sətirlərinin A1 xanalarında göstərilmiş məbləğlərin cəmi (211.1+211.2) göstərilir.

***Misal:*** *Müəssisənin 2025-ci ildə Azərbaycan Respublikasında alınmış dividendlərinin məbləği 400.000,0 manat (ödəmə mənbəyində tutulmuş vergi məbləği ilə birlikdə) və Azərbaycan Respublikasının hüdudlarından kənarda alınmış dividendləri isə 700.000,0 manat (ödəmə mənbəyində tutulmuş vergi məbləği ilə birlikdə) təşkil etmişdir. Bu halda bəyannamənin* 211 *“Dividendlər”,* 211.1 *“Azərbaycan Respublikasında alınmış dividendlər” və* 211.2 *“Azərbaycan Respublikasının hüdudlarından kənarda alınmış dividendlər” sətirlərinin* A1 *xanalarında məbləğlər aşağıdakı kimi yazılır:*



**Diqqət!** Mənfəət vergisi bəyannaməsinin Azərbaycan Respublikasında alınmış dividendlər sətrindəki məbləğ, bəyannamənin 219.1-ci (rezident tərəfindən ödənilən dividend) sətrindəki məbləğə və eyni il üçün təqdim edilmiş “Ödəmə mənbəyində tutulan vergi bəyannamələri”nin ödəmə mənbəyində vergi tutulan dividend məbləğinə bərabər olmalıdır.

Bəyannamənin 212 “**Faizlər**” sətrinin A1 xanalarında 212.1 “**Bank fəaliyyətindən faizlər**” (bank fəaliyyətinin ayrı-ayrı növlərini həyata keçirən kredit təşkilatları tərəfindən doldurulur) və 212.2 “**Digər faiz gəlirləri**” (faizin məbləği ödəmə mənbəyində tutulmuş vergilər çıxılmadan nəzərə alınmalıdır) sətirlərinin A1 xanalarında göstərilmiş məbləğlərin cəmi (212.1+212.2) göstərilir.

***Misal 1:*** *Bankın 2025-ci ildə verdiyi kreditlər üzrə əldə etdiyi faiz məbləği 250.000,0 manat təşkil etmişdir. Bu halda bəyannamənin* 212 *“Faizlər”,* 212.1 *“Bank fəaliyyətindən faizlər” və* 212.2 *“Digər faiz gəlirləri” sətirlərinin* A1 *xanalarında məbləğlər aşağıdakı kimi yazılır:*



***Misal 2:*** *Müəssisənin banka qoyduğu depozitlər üzrə 2025-ci ildə faiz gəliri 20.000,0 manat təşkil etmişdir. Bu halda bəyannamənin* 212 *“Faizlər”,* 212.1 *“Bank fəaliyyətindən faizlər” və* 212.2 *“Digər faiz gəlirləri” sətirlərinin* A1 *xanalarında məbləğlər aşağıdakı kimi yazılır:*



Bəyannamənin 213 “**Əvvələr gəlirdən çıxılmış ehtiyatın azaldılmasından gəlir**” sətri bank, bank fəaliyyətinin ayrı-ayrı növlərini həyata keçirən kredit təşkilatları və sığorta təşkilatları tərəfindən tərtib edilir. Bu sətrin A1 xanalarında Vergi Məcəlləsinin 141.2-ci maddəsinə uyğun olaraq əvvəllər gəlirdən çıxılmış ehtiyatların 112-ci maddənin müddəalarına əsasən azalmış məbləği göstərilir:

***Misal:*** *Bank təşkilatı 2025-ci ildə verilmiş kredit üzrə Azərbaycan Respublikasının qanunvericiliyi ilə müəyyən edilmiş normalara uyğun ehtiyat yaratmış və VM-in 111.3 maddəsinə əsasən həmin ildə 13.000,0 manat məbləği gəlirdən çıxmışdır. 2018-ci ildə ehtiyatayırma normalarında dəyişikliklərlə əlaqədar əvvəl çıxılmış 13.000,0 manat həcmində ehtiyat məbləği gəlirdə bərpa edilməlidir. Bu halda qeyd olunan əməliyyat bəyannamənin* 213 *sətrinin* A1 *xanalarında aşağıdakı kimi yazılır:*



Bəyannamənin 214 “**Xarici valyutaların manata nisbətən müsbət məzənnə fərqi**” sətrinin A1 xanalarında valyuta hesabı üzrə, həmçinin valyuta ilə debitor və kreditor borcları üzrə yaranan müsbət məzənnə fərqinin məbləği göstərilir.

***Misal:*** *2025-ci ildə müəssisənin valyuta hesabı üzrə 25.000,0 manat və valyuta ilə kreditor borcunun yarandığı tarixdən borcun ləğv edildiyi tarixədək 50.000,0 manat müsbət məzənnə fərqi yaranmışdır. Bu halda* 214 *sətrinin* A1 *xanalarında 75.000,0 manat (25.000,0+50.000,0) məbləği aşağıdakı kimi yazılır:*



Bəyannamənin 215 “**Əvvəllər gəlirdən çıxılmış xərcin, zərərin və ya ümidsiz borcun ödənilməsindən gəlir**” sətrinin A1 xanalarında əvvəllər gəlirdən çıxılmış xərcin, zərərin və ya Vergi Məcəlləsinin 111-ci maddəsinə uyğun olaraq əvvəllər çıxılmış ümidsiz borcun ödənilməsindən gəlirin məbləği 141.1-ci maddəyə əsasən göstərilir.

***Misal:*** *2025-ci ildə müəssisənin Vergi Məcəlləsinin 111-ci maddəsinə uyğun olaraq əvvəllər gəlirdən çıxılmış ümidsiz borcun debitorlar tərəfindən ödənilməsindən gəlirinin məbləği 90.000,0 manat təşkil etmişdir. Bu halda* 215 *sətrinin* A1 *xanalarında 90.000,0 manat məbləğ aşağıdakı kimi yazılır:*



Bəyannamənin 216 “**Vergilərin uçotu metodunun dəyişilməsi nəticəsində yaranan keçmiş illərin gəliri**” sətrinin müvafiq A1 xanalarında yeni uçot metodunun tətbiq edilməsindən yaranmış gəlirlərin (Vergi Məcəlləsinin 130.5-ci maddəsinə əsasən, uçot metodu dəyişdirilərkən verginin məbləğinə təsir göstərən mühasibat əməliyyatlarına düzəlişlər uçot metodunun dəyişdirildiyi ildə aparılmalıdır ki, bu əməliyyatlardan heç biri nəzərdən qaçırılmasın və ya iki dəfə hesaba alınmasın) məbləği göstərilir.

***Misal:*** *2025-ci ildə müəssisə uçot metodunu dəyişdirərək hesablama metoduna keçmişdir. Bu zaman müəssisə 01.01.2025-ci il tarixə yüklənmiş mallara görə 300.000,0 manat, debitor borcları və çəkilən xərclərə görə 200.000,0 manat kreditor borcları üzrə qalıqlarını 2018-ci ilin yekununa görə öz maliyyə nəticələrinə aid etməlidir. Bu halda* 216 *sətrinin* A1 *xanalarında 100.000,0 manat (300.000,0-200.000,0) aşağıdakı kimi yazılır:*



Bəyannamənin 217 “**Yuxarıdakı bəndlərdə nəzərdə tutulmayan digər gəlirlər (o cümlədən mənfəət vergisindən azad edilən gəlirlər)**” sətrinin müvafiq A1 xanalarında 200-216-cı sətirlərdə nəzərdə tutulmayan digər gəlirlərin, o cümlədən 217.1 “**İxrac məqsədli neft-qaz fəaliyyəti üzrə alınmış gəlirlər**” sətrinin A1 xanalarında Vergi Məcəlləsinin 106.1-ci maddəsində göstərilən mənfəət vergisindən azad edilən gəlirlərin, həmçinin qanunla təsdiq olunmuş Bakı-Tbilisi-Ceyhan Əsas İxrac Boru Kəməri haqqında Saziş üzrə əldə edilən gəlirlərin, 217.2 “**Azərbaycan Respublikasının hüdudlarından kənarda əldə edilmiş gəlirlər**” sətrinin A1 xanalarında Azərbaycan Respublikasının hüdudlarından kənarda əldə edilmiş gəlirlərin, 217.3 “**Transfer qiymətlərin tətbiq edilməsindən əldə edilmiş gəlirlər**” A1 xanalarında Vergi Məcəlləsinin 14-1-ci maddəsinə əsasən transfer qiymətlərin tətbiq edilməsindən əldə edilmiş gəlirlərin məbləği, 217.4 “Azərbaycan Respublikasının rezidenti hesab edilən şəxsin nəzarət olunan xarici müəssisədən əldə edilən vergi tutulan gəlirləri” sətrinin A1 xanalarında isə Vergi Məcəlləsinin 14-2-ci maddəsinə əsasən Azərbaycan Respublikasının rezidenti hesab edilən şəxsin İştirak payına əsasən nəzarət olunan xarici müəssisə üzrə Azərbaycan Respublikasında vergi tutulan gəlirlərinin məbləğləri və 217.5 kodlu “Tibb müəssisələri tərəfindən dövlət büdcəsinə ƏDV hesablanarkən bu Məcəllənin 174.5-ci maddəsinə əsasən ƏDV məbləğinin azaldılmasından əldə edilən gəlirlər” sətrinin A1 xanalarında tibb müəssisələri tərəfindən dövlət büdcəsinə ƏDV hesablanarkən bu Məcəllənin 174.5-ci maddəsinə əsasən ƏDV məbləğinin azaldılmasından əldə edilən gəlirlərin məbləği (hər xanada bir rəqəmlə) göstərilir.

**QEYD:** 217.5 kodlu sətrində ƏDV bəyannaməsinin 3 nömrəli Əlavəsinin  kodlu sətrində qeyd edilmiş tibb müəssisələrinin hesabat dövrü ərzində əhaliyə göstərilən tibbi xidmətlər üzrə nağdsız qaydada POS-terminal vasitəsilə aparılan ödəmələr əsasında formalaşan dövriyyəsinin 50 faizinə görə hesablanmış ƏDV məbləği qeyd edilməlidir.

***Misal:*** *2025-ci ildə müəssisə Vergi Məcəlləsinin 106.1.8-ci maddəsinə əsasən, Azərbaycan Respublikasının qanunvericiliyinə uyğun olaraq, dövlət büdcəsinə olan 650.000,0 manat vergi borclarının silinməsindən gəlir əldə etmişdir. Eyni zamanda həmin dövrdə müəssisənin Bakı-Tbilisi-Ceyhan Əsas İxrac Boru Kəməri haqqında Saziş üzrə 700.000,0 manat gəliri olmuşdur. Bu halda* 217 *sətrinin* A1 *xanalarında 1.350.000,0 manat (650.000,0+700.000,0) aşağıdakı kimi yazılır:*




***Misal:*** *Təqvim ili ərzində podratçı müəssisə tərəfindən təqdim edilmiş mallara (işlərə, xidmətlərə) görə hesaba daxil olmuş və ya daxil olmuş hesab edilən 4.600.000,0 manat məbləğlərin cəmi* 217.1 *sətrində göstərilir:*




Bəyannamənin 217.4“Azərbaycan Respublikasının rezidenti hesab edilən şəxsin nəzarət olunan xarici müəssisədən əldə edilən vergi tutulan gəlirləri” sətrinin A1 xanalarında Vergi Məcəlləsinin 14-2-ci maddəsinə uyğun olaraq Azərbaycan Respublikasının rezidenti hesab edilən şəxsin nəzarət olunan xarici müəssisədən əldə edilən vergi tutulan gəlirləri qeyd edilir.

***Misal:*** *2025-ci ildə* Azərbaycan Respublikasının rezidenti hesab edilən şəxsin nəzarət olunan xarici müəssisədən əldə etdiyi vergi tutulan gəliri 20.000,00 manat *təşkil etmişdir.*

Bu halda bəyannamənin 217 “Yuxarıdakı bəndlərdə nəzərdə tutulmayan digər gəlirlər (o cümlədən gəlir vergisindən azad edilən gəlirlər)” sətrinin A1 xanalarında, 217.4 “Azərbaycan Respublikasının rezidenti hesab edilən şəxsin nəzarət olunan xarici müəssisədən əldə edilən vergi tutulan gəlirləri” sətrinin A1 xanalarında göstəricilər aşağıdakı kimi yazılır.



***Misal:*** *“A” Tibb müəssisəsinin 2025-ci il üzrə* əhaliyə göstərilən tibbi xidmətlər üzrə *cəmi gəliri 200.000,0 manat, bunun 100.000,00 manatını isə nəzarət-kassa aparatına vahid əməliyyat sistemində inteqrasiya edilmiş POS-terminal vasitəsilə* nağdsız qaydada aparılan ödəmələr təşkil etmişdir. Eyni zamanda 100.000,00 manat məbləğ ƏDV bəyannaməsinin 3 nömrəli əlavəsinin  kodlu sətrində qeyd edilmişdir. *Bu halda* 217 “Yuxarıdakı bəndlərdə nəzərdə tutulmayan digər gəlirlər (o cümlədən gəlir vergisindən azad edilən gəlirlər)”*,* 217.5“Tibb müəssisələri tərəfindən dövlət büdcəsinə ƏDV hesablanarkən bu Məcəllənin 174.5-ci maddəsinə əsasən ƏDV məbləğinin azaldılmasından əldə edilən gəlirlər”  *sətrlərinin* A1 *xanalarında ((100.000.00\*18%)/2) məbləğlər aşağıdakı kimi yazılır:*



Bəyannamənin 218 “**Ümumi gəlirlər**” (sət.200+sət.201+sət.202+sət.203+sət.204+ sət.205+sət.206+sət.207+sət.208+sət.209+sət.210+sət.211+sət.212+sət.213+sət.214+ sət.215+sət.216+sət.217) sətrinin A1 xanalarında yuxarıda mötərizədə göstərilən sətirlərin cəmi məbləği göstərilir.

Bəyannamənin 219 “**Ümumi gəlirdən çıxılmalar**” sətrinin “**A1**” xanalarında 219.1 “Rezident tərəfindən ödəmə mənbəyində vergiyə cəlb olunan dividend gəlirləri”, 219.2 “Təqdim olunmuş (amortizasiya olunmayan) aktivlərin qalıq dəyəri”, 219.3 “Xarici valyutaların manata nisbətən məzənnəsinin dəyişməsindən yaranan mənfi fərq”, 219.4 “Gəlirlər üzrə azadolmalar və güzəştlər”, 219.5 “Bina tikintisi fəaliyyəti üzrə dövlətə ayrılan yaşayış və qeyri-yaşayış sahələrinin təqdim edilməsi üzrə gəlir”, 219.6 kodlu “Dəqiqləşdirilən əməliyyatlar hesabına azaldılan gəlir” və 219.7 kodlu “Vəkil qurumlarının tərkibində fəaliyyət göstərən vəkillər tərəfindən göstərilən vəkillik fəaliyyəti ilə bağlı vəkil qurumlarına daxil olan ödənişlərin vəkillərə ödənilən hissəsi və mediasiya təşkilatları tərəfindən mülki-hüquqi müqavilələr əsasında mediasiya təşkilatına daxil olan haqların və mükafatların mediatorlara ödənilən hissəsi” sətirlərinin A1 xanalarında göstərilmiş məbləğlərin cəmi (219.1+219.2+219.3+219.4+219.5+219.6+219.7) əks etdirilir. 219.1 sətrinin A1 xanalarında rezident müəssisə tərəfindən ödənilən və ödəmə mənbəyində Vergi Məcəlləsinin 122-ci maddəsinə əsasən vergiyə cəlb edilmiş dividendlərin ümumi (ödəmə mənbəyində tutulmuş vergini nəzərə almadan) məbləğləri göstərilməlidir. 219.2 sətrinin A1 xanalarında təqdim olunmuş (amortizasiya olunmayan) aktivlərin qalıq dəyəri əks etdirilir. 219.3 sətrinin A1 xanalarında xarici valyutaların manata nisbətən məzənnəsinin dəyişməsindən yaranan mənfi fərq əks etdirilir. 219.4 sətrinin A1 xanalarında “Mənfəət vergisinin bəyannaməsi”nin 5 №-li Əlavəsinin 1-ci hissəsində Vergi Məcəlləsinin 106.1.1, 106.1.2, 106.1.3, 106.1.4, 106.1.5, 106.1.6, 106.1.8, 106.1.9, 106.1.10, 106.1.11, 106.1.13, 106.1.14, 106.1.15, 106.1.16, 106.1.19, 106.10, 106.1.24, 106.1.25, 106.1.26, 106.1.27, 106.1.28-ci maddələrinə müvafiq olaraq göstərilmiş məbləğlərin və Qanunla təsdiq olunmuş əsas boru kəməri haqqında və digər bu qəbildən olan sazişlər və ya qanunlar çərçivəsində göstərilən fəaliyyətindən əldə olunan gəlir məbləğinin cəmi əks etdirilir. 219.5 sətrinin A1 xanalarında bina tikintisi fəaliyyəti üzrə dövlətə ayrılan yaşayış və qeyri-yaşayış sahələrinin təqdim edilməsi üzrə gəlir, 219.6 kodlu “Dəqiqləşdirilən əməliyyatlar hesabına azaldılan gəlir” sətrində Vergi Məcəlləsinin 72.5-ci maddəsində nəzərdə tutulan vergi hesabatının dəqiqləşdirilməsindən fərqli olaraq Vergi Məcəlləsinin 163-cü maddəsində nəzərdə tutulan hallar baş verdiyi zaman dəqiqləşdirilən dövriyyə hesabına azaldılan gəlirin məbləği, 219.7 kodlu “Vəkil qurumlarının tərkibində fəaliyyət göstərən vəkillər tərəfindən göstərilən vəkillik fəaliyyəti ilə bağlı vəkil qurumlarına daxil olan ödənişlərin vəkillərə ödənilən hissəsi və mediasiya təşkilatları tərəfindən mülki-hüquqi müqavilələr əsasında mediasiya təşkilatına daxil olan haqların və mükafatların mediatorlara ödənilən hissəsi” sətrində Vergi Məcəlləsinin 104.7 və 104.8-ci maddələrinə əsasən vergi tutulan gəlirlərə aid edilməyən vəkil qurumlarının tərkibində fəaliyyət göstərən vəkillər tərəfindən göstərilən vəkillik fəaliyyəti ilə bağlı vəkil qurumlarına daxil olan ödənişlərin vəkillərə ödənilən hissəsi və mediasiya təşkilatları tərəfindən mülki-hüquqi müqavilələr əsasında mediasiya təşkilatına daxil olan haqların və mükafatların mediatorlara ödənilən hissəsi qeyd edilir.

QEYD: Vergi Məcəlləsinin 72.4-1-ci maddəsinə əsasən bu Məcəllənin 163-cü maddəsində nəzərdə tutulan hallarda vergilərin dəqiqləşdirilməsi qiymətləndirmə bazasında dəyişikliyin baş verdiyi hesabat dövründə aparılır və hesabat dövrü üzrə vergi ödəyicisi tərəfindən təqdim edilmiş bəyannamədə dəqiqləşdirilir.

***Misal:*** *2025-ci ildə rezident müəssisə 50.000,0 manat dividend hesablamış və ödəmə mənbəyində 10 faiz vergi tutaraq “A” müəssisəsinə 45.000,0 manat (50.000,0-50.000,0*×*10%) ödəniş aparmışdır. Eyni zamanda “A” müəssisəsi 2018-ci ildə anbarda saxlanılan istismara verilməmiş, amortizasiya olunmayan və qalıq dəyəri 80.000,0 manat olan qaldırıcı avadanlığı təqdim etmişdir. Bundan başqa, həmin dövrdə “A” müəssisəsinin xarici valyuta ilə aparılan mənfi məzənnə fərqi 18.000,0 manat təşkil etmiş və dövlət büdcəsinə olan 10.000,0 manat borcu silinmişdir. Bu halda bəyannamənin müvafiq xanaları aşağıdakı kimi doldurulur:*



Bəyannamənin 220 “**Çıxılmalardan sonra ümumi gəlir**” sətrinin “**A1**” xanalarında 218 “**Ümumi gəlir**” sətrinin A1 xanalarında göstərilən məbləğdən 219 “Ümumi gəlirdən çıxılmalar” sətrinin A1 xanalarında göstərilən məbləğin çıxılmasından yaranan fərq məbləği yazılır.

**Hissə 2. Hesabat dövründə gəlirlərin əldə edilməsi ilə bağlı XƏRCLƏR**

Bəyannamənin 2-ci bölməsinin 2-ci hissəsi hesabat dövründə gəlirlərin əldə edilməsi ilə bağlı xərclərin məbləğinin əks etdirilməsi üçün nəzərdə tutulmuşdur.

Bəyannamənin 221 “**Malların təqdim edilməsi (işlərin görülməsi və xidmət göstərilməsi) üzrə xərclər**” sətrinin A4 xanalarında 221.1-221.16 alt sətirlərinin A4 xanalarında göstərilmiş məbləğlərinin cəmi (221.1+221.2+221.3+221.4+221.5+221.6+ 221.7+221.8+221.9+221.10+221.11+221.12+221.13+221.14+221.15+221.16)yazılır.

221.1 “**Əmək haqqı və ona bərabər tutulan ödənişlər**” sətrinin A4 xanalarında (hər xanada bir rəqəmlə) 221.1.1 “**əcnəbi işçilər üzrə**” və 221.1.2 “**yerli işçilər üzrə**” sətirlərinin A4 xanalarında göstərilmiş məbləğlərin cəmi (221.1.1+221.1.2) göstərilir. Bu sətirlərdə hesabat dövrü ərzində gəlirin əldə edilməsi ilə bağlı işəgötürən tərəfindən muzdla işləyən fiziki şəxslərə (daimi və müvəqqəti) aparılan əmək haqqı və ona bərabər tutulan ödənişlərin məbləğləri göstərilir.


***Misal:*** *“A” müəssisəsində 2025-ci ildə əsas iş yeri olan 5 nəfər əcnəbi, 40 nəfər yerli işçi çalışmışdır. Həmin dövrdə bu işçilərə müəssisə tərəfindən müvafiq olaraq 7.500,0 manat və 43.000,0 manat əmək haqqı hesablanmış və ödənilmişdir. Eyni zamanda həmin dövrdə müvəqqəti əmək müqaviləsi əsasında müəssisədə 2 nəfər əcnəbi vətəndaş çalışmış və onlara 3.500,0 manat əmək haqqı hesablanmış və ödənilmişdir. Bu halda* 221.1 *“Əməkhaqqı və ona bərabər tutulan ödənişlər”,* 221.1.1 *“əcnəbi işçilər üzrə” və* 221.1.2 *“yerli işçilər üzrə” sətirlərin* A4 *xanalarında məbləğlər aşağıdakı kimi yazılır:*



**Diqqət!** Mənfəət vergisi bəyannaməsinin Əmək haqqı və ona bərabər tutulan ödəmələr sətrində qeyd edilən məbləğ, eyni il üçün hesablanmış əmək haqqı fonduna bərabər olmalıdır.

Bəyannamənin 221.2 “**Sığorta haqları**” sətrinin A4 xanalarında göstərilmiş məbləğlərə qanunvericilikdə nəzərdə tutulmuş nisbət ilə işəgötürən tərəfindən ödənilən icbari sosial sığorta ayırmaları göstərilir.

***Misal:*** *“A” müəssisəsində 2025-ci ildə əsas iş yeri olan 40 nəfər yerli işçi çalışmışdır və bunların 35 nəfəri daimi, 5 nəfəri isə müvəqqəti işçidir. Müəssisə tərəfindən hesablanmış əməyin ödənişi fondundan və məcburi dövlət sosial sığortasına cəlb olunan digər gəlirlərindən işə götürən tərəfindən il ərzində 9.460,0 manat sosial ayırmalar hesablanmışdır (ödənilmişdir). Bu halda* 221.2 *“Sığorta haqları” sətrinin* A4 *xanalarında məbləğlər aşağıdakı kimi yazılır:*



**Qeyd:** *İşçi tərəfindən ödənilən sığorta haqqı 221.1-ci* “**Əmək haqqı və ona bərabər tutulan ödənişlər**” sətrinin tərkib hissəsi olduğundan həmin məbləğlər *221.2 sətirdə nəzərə alınmır.*

Bəyannamənin 221.3 “**Xammal və materiallar**” sətrinin A4 Vergi Məcəlləsinin 139-cu maddəsində nəzərdə tutulmuş qaydada uçota alınmış və gəlirin əldə edilməsi ilə bağlı məsrəflərə silinmiş əmtəə-material ehtiyatlarının (xammal və material) dəyəri əks etdirilir.

***Misal:*** *“A” müəssisəsi 2025-ci ildə gəlirin əldə edilməsi bağlı 17.000,0 manat dəyərində xammal və material silmişdir. Bu halda* 221.3 *“Xammal və materiallar” sətrinin* A4 *xanalarında məbləğlər aşağıdakı kimi yazılır:*



Bəyannamənin 221.4 “**Malın dəyəri**” sətrinin A4 xanalarında Vergi Məcəlləsinin 139-cu maddəsində nəzərdə tutulmuş qaydada uçota alınmış və gəlirin əldə olunması ilə bağlı məsrəflərə aid edilmiş əmtəə-material ehtiyatlarının (malların) dəyəri əks etdirilir.

***Misal:*** *“A” müəssisəsi 2025-ci ildə satınalma əməliyyatlarından gəlirin əldə olunması ilə bağlı 16.000,0 manat dəyərində malları məsrəflərə aid etmişdir. Bu halda* 221.4 *“Malların dəyəri” sətrinin* A4 *xanalarında məbləğlər aşağıdakı kimi yazılır:*



221.5 “**İcarə haqqı**” sətrinin A4 xanalarında 221.5.1 “**Rezident şəxslər üzrə**” və 221.5.2 “**Qeyri-rezidentlər üzrə icarə haqqı**” sətirlərinin A4 xanalarında (Vergi Məcəlləsinin 124-cü maddəsinə müvafiq ödəmə mənbəyində tutulmuş vergini nəzərə almadan) ödənilmiş və ya hesablanmış (həmin dövr üzrə vergi uçotu metodundan asılı olaraq) hesabat dövrünə aid məbləğlərin cəmi (221.5.1+221.5.2), 221.5.1 “**Rezident şəxslər üzrə**” sətrinin A4 xanalarında isə 221.5.1.1 “**hüquqi şəxslər üzrə**” və 221.5.1.2 “**fiziki şəxslər üzrə**” sətirlərinin A4 xanalarında hüquqi və fiziki şəxslərə və hesabat dövrünə aid icarə haqqının məbləğlərinin cəmi (221.5.1.1+221.5.1.2) göstərilir.

***Misal:*** *“A” müəssisəsi vergi uçotunu kassa metodu ilə aparır və 2025-ci ilin oktyabr ayında “B” müəssisəsinə icarəyə götürülmüş avadanlığa görə 6 aylıq icarə haqqını (1 aylıq icarə haqqının məbləği - 2.000,0 manat), yəni oktyabr-dekabr 2025-ci il üzrə və yanvar-mart 2025-ci il dövrü üçün 12.000,0 manat avans icarə haqqı ödəmişdir. Bu halda “A” müəssisəsi yalnız 2025-ci ilin oktyabr-dekabr aylarına aid 6.000,0 manat (12.000,0/6*×*3) icarə haqqını 2025-ci il üzrə məsrəflərdə əks etdirməlidir. Bundan başqa, “A” müəssisəsi 2025-ci il üzrə fiziki şəxsə icarəyə götürülmüş avtomaşına görə 4.000,0 manat icarə haqqı ödəmişdir. Bu halda* 221.5 *“İcarə haqqı” sətrinin* A4 *xanalarında,* 221.5.1 *“Rezident şəxslər üzrə”,* 221.5.1.1 *“hüquqi şəxslər üzrə” və* 221.5.1.2 *“fiziki şəxslər üzrə” sətirlərinin* A4 *xanalarında məbləğlər aşağıdakı kimi yazılır:*




**Diqqət!** Mənfəət vergisi bəyannaməsinin İcarə haqqı fiziki və ya hüquqi şəxslər üzrə sətirlərindəki məbləğ, eyni il üçün təqdim edilmiş “Ödəmə mənbəyində tutulan vergi bəyannamələri”nin ödəmə mənbəyində vergi tutulan icarə haqqına məbləğinə bərabər olmalıdır.

Bəyannamənin 221.6 “**Nazirlər kabinetinin qərarı ilə müəyyən edilmiş ezamiyyə xərclərinin məbləğləri**” sətrinin A4 xanalarında hesabat dövrü ərzində müvafiq icra hakimiyyəti orqanı tərəfindən təsdiq edilmiş normalar daxilində çəkilən ezamiyyə xərclərinin məbləğləri əks etdirilməlidir.

**Qeyd:** Faktiki ezamiyyə xərclərinin normadan artıq hissəsi Vergi Məcəlləsinin 109.7-ci maddəsinə əsasən gəlirdən çıxılan xərclərə aid edilmir. Azərbaycan Respublikasının ərazisində ezamiyyə zamanı mehmanxana xərcləri barədə müvafiq təsdiqedici sənədlər təqdim edilmədiyi hallarda ezamiyyə xərclərinin 1 günlük normasının mehmanxana xərcləri üçün müəyyən edilmiş hissəsinin 50 faizi gəlirdən çıxılır.

***Misal:*** *“A” müəssisəsinin 2025-ci ildə faktiki ezamiyyə xərcləri 19.000,0 manat təşkil etmiş, lakin bu məbləğin 4.000,0 manatı qanunvericiliklə müəyyən edilmiş normadan artıq olmuşdur. Bu halda “A” müəssisəsi 2025-ci il üzrə məsrəflərinə ezamiyyə xərcləri kimi 15.000,0 manat (19.000,0-4.000,0) aid etməlidir.* 221.6 *“Nazirlər Kabinetinin qərarı ilə müəyyən edilmiş ezamiyyə xərclərinin məbləğləri” sətrinin* A4 *xanalarında məbləğlər aşağıdakı kimi yazılır:*



Bəyannamənin 221.7 “**Enerji xərcləri**” sətrinin A4 xanalarında hesabat dövrü ərzində gəlirin əldə olunması ilə bağlı çəkilmiş enerji xərclərinin məbləği əks etdirilir.

***Misal:*** *“A” müəssisəsinin 2025-ci ildə gəlirin əldə edilməsi ilə bağlı enerji xərcləri 28.000,0 manat təşkil etmişdir. Bu halda* 221.7 *“Enerji xərcləri” sətrinin* A4 *xanalarında məbləğlər aşağıdakı kimi yazılır:*



Hesabat dövrü ərzində gəlirin əldə edilməsi ilə bağlı qaz, yanacaq, su və kanalizasiya, rabitə, mühafizə, bank xidməti üzrə xərclər və reklam xərclərinin məbləğləri bəyannamənin 221.8 “**Qaz xərcləri**”, 221.9 “**Yanacaq xərcləri**”, 221.10 “**Su və kanalizasiya xərcləri**”, 221.11 “**Rabitə xərcləri**”, 221.12 “**Mühafizə xərcləri**”, 221.13 “**Bank xidməti üzrə xərclər**”, 221.14 “**Reklam xərcləri**” sətirlərinin A4 xanalarında 221.7 sətir üzrə misalda göstərilən qaydada əks etdirilməlidir.

Bəyannamənin 221.15 “**Bilavasitə malların təqdim edilməsi (işlərin görülməsi, xidmətlərin göstərilməsi) ilə bağlı sair xərclər**” sətrinin A4xanalarında hesabat dövrü ərzində gəlirin əldə edilməsi ilə bağlı çəkilmiş, lakin 221.1-221.14 sətirlərdə göstərilməsi nəzərdə tutulmayan bilavasitə malların təqdim edilməsi (işlərin görülməsi, xidmətlərin göstərilməsi) ilə bağlı sair xərclərin məbləği əks etdirilməlidir.

***Misal:*** *“A” MMC 2025-ci ildə ciddi uçot blanklarının çapı ilə əlaqədar “B” MMC-yə 2.500,0 manat vəsait xərcləmişdir. Bu halda* 221.15 *“Bilavasitə malların təqdim edilməsi (işlərin görülməsi, xidmətlərin göstərilməsi) ilə bağlı sair xərclər” sətrinin* A4 *xanalarında məbləğlər aşağıdakı kimi yazılır:*



Bəyannamənin 221.16 “**Qanunvericiliklə müəyyən edilmiş təbii itki normaları daxilində zayolmadan əmələgələn itkilər, təbii itki normaları daxilində xarabolmalar və bu kimi əskikgəlmələr**” sətrinin A4xanalarında hesabat dövrü ərzində gəlirin əldə edilməsi ilə bağlı qanunvericiliklə müəyyən edilmiş təbii itki normaları daxilində zayolmadan əmələ gələn itkilərin, təbii itki normaları daxilində xarabolmaların və bu kimi əskikgəlmələrin məbləği əks etdirilməlidir.

Bəyannamənin 221.17 “**VM-nin 119.2-ci maddəsinə əsasən qanunvericiliklə müəyyən edilmiş normalar daxilində çəkilən xərclər**” sətrinin A4xanalarında hesabat dövrü ərzində gəlirin əldə edilməsi ilə bağlı qanunvericiliklə müəyyən edilmiş normalar daxilində çəkilən n**ümayəndəlik xərclərinin, işçilərin mənzil və yemək xərclərinin, eləcə də əmək şəraiti zərərli, ağır olan və yeraltı işlərdə çalışan işçilərə verilən müalicə-profilaktik yeməklərlə, süd və ona bərabər tutulan digər məhsullar və vasitələrlə bağlı xərclərin məbləği** əks etdirilməlidir.

Bəyannamənin 222 “**Borca görə faizlər və onunla bağlı olan xərclər**” sətrinin A4 xanalarında Vergi Məcəlləsinin 110-cu maddəsinə əsasən xərclərə aid edilməli olan və bəyannamənin 222.1 “**Rezident üzrə faizlər**”, 222.2 “**Faizlərlə əlaqədar xərclər və ayırmalar**” və 222.3 “**Qeyri-rezident üzrə faizlər**” sətirlərinin A4 xanalarında hüquqi və fiziki şəxslərə ödənilmiş və ya ödənilməli olan (hesabat dövründə seçilən vergi uçotu metodundan asılı olaraq), Vergi Məcəlləsinin 13.2.16-cı maddəsinə əsasən Azərbaycan mənbəyindən əldə edilən faizlərdən ödəmə mənbəyində tutulan vergi nəzərə alınmadan və hesabat dövrünə aid məbləğlərin cəmi (222.1+222.2+222.3) göstərilir.

222.2 “**Faizlərlə əlaqədar xərclər və ayırmalar**” sətrinin xanaları banklar və bank fəaliyyətinin ayrı-ayrı növlərini həyata keçirən təşkilatlar tərəfindən doldurulur və bu sətrin A4 xanalarında Vergi Məcəlləsinin 111.3-cü maddəsinə əsasən qanunvericiliyə müvafiq qaydada xüsusi ehtiyat fondlarının yaradılmasına aid edilən ayırmalar üzrə 222.2.1 “**Aktivlər üzrə mümkün zərərlərin ödənilməsi üçün xüsusi ehtiyatın yaradılmasına ayırmalar**” sətrinin A4 xanalarında və 222.2.2 “**Faizlərlə bağlı digər xərclər**” sətrinin A4 xanalarında göstərilmiş ödənilmiş və ya ödənilməli olan (hesabat dövründə seçilən vergi uçotu metodundan asılı olaraq) və hesabat dövrünə aid məbləğlərin cəmi göstərilir.

***Misal 1:*** *“A” müəssisəsi vergi məqsədləri baxımından rezident olan “NBank”a alınmış kreditə görə 2025-ci il ərzində 11.000,0 manat faiz hesablamışdır. Eyni zamanda müəssisə qeyri-rezident “Barklays Bank”dan alınmış digər kreditə görə həmin dövrdə 42.000,0 manat faiz hesablamışdır. Bu halda* 222*,* 222.1 *və* 222.3 *sətirlərinin* A4 *xanalarında məbləğlər aşağıdakı kimi yazılır:*



***Misal 2:*** *Rezident bank 2025-ci il ərzində verilmiş kreditlər üzrə yaradılmış xüsusi ehtiyat fonduna 35.000,0 manat ayırmalar hesablamış, habelə ödənilmiş faizlərlə bağlı əlavə 4.000,0 manat xərc çəkmişdir. Bu halda bəyannamənin* 222*,* 222.2*,* 222.2.1 *və* 222.2.2 *sətirlərinin* A4 *xanalarında məbləğlər aşağıdakı kimi yazılır:*



Bəyannamənin 223“**Royalti**” sətrinin A4 xanalarında 223.1“**Rezident üzrə royalti**” və 223.2“**Qeyri-rezident üzrə royalti**” sətirlərinin A4 xanalarında hüquqi və fiziki şəxslərə ödənilmiş və ya ödənilməli olan (hesabat dövründə seçilən vergi uçotu metodundan asılı olaraq) və hesabat dövrünə aid məbləğlərin (ödəmə mənbəyində tutulmuş vergi nəzərə alınmadan) cəmi (223.1+223.2) göstərilir.

***Misal:*** *Kassa metodu ilə vergi uçotunu aparan “A” müəssisəsi 2025-ci ildə müəllif hüquqlarından istifadəyə görə rezident fiziki şəxsə 5.000,0 manat (ödəmə mənbəyində 700,0 (5.000,0*×*14%) manat vergi tutaraq), həmin dövrdə qeyri-rezident “Tyun” şirkətinə isə təqdim edilmiş patentə görə 10.000,0 manat (ödəmə mənbəyində 1.400,0 (5.000,0*×*14%) manat vergi tutaraq) royalti ödəmişdir. Bu halda* 223*,* 223.1 *və* 223.2 *sətirlərinin* A4 *xanalarında məbləğlər aşağıdakı kimi yazılır:*



Bəyannamənin 224 “**Xarici hüquqi şəxsin baş (əsas) ofisi tərəfindən çəkilmiş və Azərbaycan Respublikası ilə birbaşa bağlı xərclər**” sətrinin A4 xanalarında hesabat dövrü ərzində Azərbaycan Respublikasında qeyri-rezidentin daimi nümayəndəliyinin sahibkarlıq fəaliyyəti ilə bağlı xaricdə yerləşən baş ofis tərəfindən çəkilən xərcləri əks etdirilir.

***Misal:*** *Qeyri-rezidentin Azərbaycan Respublikasındakı nümayəndəliyi rabitə xidmətlərinin göstərilməsi üzrə sahibkarlıq fəaliyyəti ilə məşğul olur. Bununla əlaqədar 2025-ci ildə xaricdə yerləşən baş ofis tərəfindən peyk kanalından istifadəyə görə digər qeyri-rezidentə 6.000,0 ABŞ dolları (Mərkəzi bankın məzənnəsi 1 ABŞ dolları=1.7 Azərbaycan manat müəyyən edildikdə) məbləğində haqq ödənilmişdir. Bu halda* 224 *“Xarici hüquqi şəxsin baş (əsas) ofisi tərəfindən çəkilmiş və Azərbaycan Respublikası ilə birbaşa bağlı xərclər” sətrinin* A4 *xanalarında Vergi Məcəlləsinin 69-cu maddəsinə əsasən hesablanmış məbləğ manatla aşağıdakı kimi yazılır:*



Bəyannamənin 225 “**Ümidsiz borclar**” sətrinin A4 xanalarında Vergi Məcəlləsinin 111.1 və 111.2 maddələrinə əsasən əvvəllər malların təqdim edilməsindən, xidmətlərin göstərilməsindən və işlərin görülməsindən ümumi gəlirə daxil edilmiş gəlirlərin hesabat dövrü ərzində ümidsiz borc kimi silinmiş məbləğləri əks etdirilməlidir.

***Misal:*** *Hesablama metodu ilə vergi uçotunu aparan “B” müəssisəsi 2015-ci ildə təqdim olunmuş malların 60.000,0 manat məbləğində dəyərini ümumi gəlirə daxil etmişdir. 2021-ci ildə vaxtilə təqdim edilmiş bu malların dəyərinin müvafiq icra hakimiyyəti orqanı tərəfindən alınmasının mümkün olmadığı təsdiq edildikdən sonra həmin məbləğ ümidsiz borc kimi* 225 *“Ümidsiz borclar” sətrinin* A4 *xanalarında aşağıdakı kimi yazılır:*



**Diqqət!** Mənfəət vergisi bəyannaməsinin 225-ci sətirində, yəni Ümidsiz borclar üzrə məbləğlər olduğu halda, Mənfəət vergisi bəyannaməsinin 3 nömrəli əlavəsi (Vergi ödəyicisinin ümidsiz borcları barədə məlumat) mütləq təqdim edilməli və əlavədə göstərilən ümidsiz borc məbləği 225-ci sətirdə göstərilən məbləğə bərabər olmalıdır.

Bəyannamənin 226 “**Elmi tədqiqat, layihə-axtarış və təcrübə-konstruktor işlərinə çəkilən xərclər**” sətrinin A4 xanalarında Vergi Məcəlləsinin 113-cü maddəsinə əsasən gəlirdən çıxılan məbləğlər əks etdirilir.

***Misal:*** *Kassa metodu ilə vergi uçotunu aparan “A” müəssisəsi 2025-ci ildə elmi tədqiqat işlərinə görə 20.000,0 manat xərc ödəmişdir. Bu halda* 226 *“Elmi tədqiqat, layihə-axtarış və təcrübə-konstruktor işlərinə çəkilən xərclər” sətrinin* A4 *xanalarında məbləğ aşağıdakı kimi yazılır:*



Sahibkarlıq və qeyri-sahibkarlıq fəaliyətində istifadə edilən əsas vəsaitlər üzrə Vergi Məcəlləsinin 114-cü maddəsinə əsasən hesablanmış amortizasiya ayırmaları, habelə əsas vəsaitlərin təqdim olunmasından və ləğv edilməsindən əmələ gələn xərclər bəyannamənin 227 “**Amortizasiya ayırmaları, əsas vəsaitlərin təqdim edilməsi və ləğvi üzrə gəlirdən çıxılan xərclər**” sətrinin A4 xanalarında göstərilir. Bu 227 sətirdə 227.1 “**Torpaqların yaxşılaşdırılması üzrə kapitallaşdırılmış xərclər, binalar, tikililər və qurğular üzrə hesablanmış amortizasiya**”, 227.2 “**Maşınlar və avadanlıq üzrə hesablanmış amortizasiya**”, 227.3 “**Nəqliyyat vasitələri üzrə hesablanmış amortizasiya**”, 227.4 “**İş heyvanları üzrə hesablanmış amortizasiya**”, 227.5 “**Geoloji-kəşfiyyat işlərinə və təbii ehtiyatların hasilatına hazırlıq işlərinə çəkilən xərclər**”, 227.6 “**Qeyri-maddi aktivlər üzrə hesablanmış amortizasiya**”, 227.7 “**Digər əsas vəsaitlər üzrə hesablanmış amortizasiya**”, 227.8 “**VM-in 114.6 maddəsinə əsasən çıxılan əsas vəsaitlərin qalıq dəyərinin məbləği**”, 227.9 “**Təqdim edilmiş əsas vəsaitlərin dəyəri**”, 227.10 “**Yüksək texnologiyalar məhsulu olan hesablama texnikası üzrə hesablanmış amortizasiya**” və 227.11 “**VM-nin 115.6-1-cı maddəsinə əsasən hesablanmış amortizasiya**” sətirlərinin A4 xanalarında hesabat dövrü üzrə hesablanmış amortizasiya məbləğlərinin və əsas vəsaitlərin təqdim edilməsi və ləğvi üzrə gəlirdən çıxılan xərclərin cəmi (227.1+227.2+227.3+227.4+227.5+227.6+227.7+227.8+227.9+227.10+227.11)göstərilir.

227.4 “**İş heyvanları üzrə hesablanmış amortizasiya**” sətrinin A4 xanalarında Vergi Məcəlləsinin 114.2.2 maddəsinə əsasən amortizasiya olunmayan məhsuldar heyvanlardan başqa, bütün iş heyvanları üzrə Vergi Məcəlləsinin 114.3.4 maddəsində müəyyən edilmiş normalara müvafiq hesablanmış amortizasiya məbləğləri göstərilir.

227.5 “**Geoloji-kəşfiyyat işlərinə və təbii ehtiyatların hasilatına hazırlıq işlərinə çəkilən xərclər**” sətrinin A4 xanalarında 227.5 “**Geoloji-kəşfiyyat işlərinə və təbii ehtiyatların hasilatına hazırlıq işlərinə çəkilən xərclər**” sətrinin A4 xanalarında geoloji-kəşfiyyat işlərinə və təbii ehtiyatların hasilatına çəkilən xərclərin, habelə bu işlərlə əlaqədar qeyri-maddi aktivlərə çəkilən xərclərin Vergi Məcəlləsinin 114.3.5 maddəsində müəyyən edilmiş normalara müvafiq hesablanmış amortizasiya məbləğləri göstərilir.

227.6 “**Qeyri-maddi aktivlər üzrə hesablanmış amortizasiya**” sətrinin A4 xanalarında 1 ildən artıq təsərrüfat fəaliyyətində istifadə olunan qeyri-maddi aktivlərin dəyərinə, onların alınmasına və ya istehsalına çəkilən xərclər daxil olmaqla (belə xərclər əvvəllər gəlirdən çıxılmamışdırsa), Vergi Məcəlləsinin 114.3.6 maddəsində müəyyən edilmiş normalara müvafiq hesablanmış amortizasiya məbləğlərinin cəmi (227.6.1+227.6.2) göstərilir.

227.6.1 “**İstifadə müddəti məlum olmayan qeyri-maddi aktivlər üzrə hesablanmış amortizasiya**” sətrinin A4 xanalarında 1 ildən artıq təsərrüfat fəaliyyətində istifadə olunan qeyri-maddi aktivlərin dəyərinə, onların alınmasına və ya istehsalına çəkilən xərclər daxil olmaqla (belə xərclər əvvəllər gəlirdən çıxılmamışdırsa), Vergi Məcəlləsinin 114.3.6 maddəsində müəyyən edilmiş normalara müvafiq hesablanmış amortizasiya məbləğləri göstərilir.

227.6.2 “**İstifadə müddəti məlum olan qeyri-maddi aktivlər üzrə hesablanmış amortizasiya**” sətrinin A4 xanalarında 1 ildən artıq təsərrüfat fəaliyyətində istifadə olunan qeyri-maddi aktivlərin dəyərinə, onların alınmasına və ya istehsalına çəkilən xərclər də daxil olmaqla (belə xərclər əvvələr gəlirdən çıxılmamışdırsa), Vergi Məcəlləsinin 114.3.6 maddəsində müəyyən edilmiş normalara müvafiq hesablanmış amortizasiya məbləğləri göstərilir.

227.7 “**Digər əsas vəsaitlər üzrə hesablanmış amortizasiya**” sətrinin A4 xanalarında 227.1-227.6 və 227.10 sətirlərdə göstərilən amortizasiya olunan aktivlərdən başqa, Vergi Məcəlləsinin 114.3.7 maddəsinə əsasən bu kateqoriyaya aid olan əsas vəsaitlərə hesablanmış amortizasiya məbləğlərinin cəmi göstərilir.

227.8 “**VM-in 114.6 maddəsinə əsasən çıxılan əsas vəsaitlərin qalıq dəyərinin məbləği**” və 227.9 “**Təqdim edilmiş əsas vəsaitlərin dəyəri**” sətirlərinin A4 xanalarında əsas vəsaitin əvvəlki ilin sonuna qalıq dəyəri 500 manatdan və ya ilkin dəyərinin 5 faizdən az olan və hesabat ili ərzində təqdim edilmiş əsas vəsaitlərin əvvəlki ilin sonuna qalıq dəyəri göstərilir.

227.10 “**Yüksək texnologiyalar məhsulu olan hesablama texnikası üzrə hesablanmış amortizasiya**” sətrində yüksək texnologiyalar məhsulu olan hesablama texnikası üzrə hesablanmış amortizasiyanın məbləği əks etdirilir.


**QEYD: Mikro sahibkarlıq subyektləri Vergi Məcəlləsinin 114.3-cü maddəsi ilə müəyyən edilmiş amortizasiya normalarına 2 əmsal, kiçik sahibkarlıq subyektləri isə sahibkarlıq fəaliyyətində istifadə etdikləri əsas vəsaitlərə münasibətdə amortizasiya ayırmalarını Vergi Məcəlləsinin 114.3-cü maddəsi ilə müəyyən olunmuş amortizasiya normalarına 1,5 əmsal tətbiq etməklə gəlirdən çıxırlar.**

227.11 “**VM-nin 115.6-1-cı maddəsinə əsasən hesablanmış amortizasiya**” sətrində Vergi Məcəlləsinin 115.6-1-ci maddəsinə əsasən icarəçinin balansında uçota alınmayan əsas vəsaitlərin təmirinə çəkilən və icarə haqqı ilə əvəzləşdirilməyən, yaxud icarəyə verən tərəfindən əvəzi ödənilməyən xərclər icarəçi tərəfindən kapitallaşdırılaraq təmir edilən əsas vəsaitin aid olduğu kateqoriya üzrə bu Məcəllənin 114.3-cü maddəsində müəyyən edilmiş müvafiq amortizasiya dərəcəsi tətbiq edilməklə hesablanmış amortizasiya məbləği qeyd edilir.

Bəyannamənin 228 “**Təmir xərcləri**” sətrinin A4 xanalarında 228.1 “**Binalar, tikililər və qurğular üzrə hesablanmış təmir xərcləri**”, 228.2 “**Maşınlar və avadanlıq üzrə hesablanmış təmir xərcləri**”, 228.3 “**Nəqliyyat vasitələri (yük avtomobilləri istisna olmaqla) üzrə hesablanmış təmir xərcləri**”, 228.4 “**Digər əsas vəsaitlər üzrə hesablanmış təmir xərcləri**”, 228.5 “**İcarəyə götürülmüş əsas vəsaitlərin təmir xərcləri**”, 228.6 “**Yüksək texnologiyalar məhsulu olan hesablama texnikası üzrə hesablanmış təmir xərcləri**” və 228.7 “**Yük avtomobillərinin təmir xərcləri**” sətirlərinin A4 xanalarında hesabat dövründə çəkilmiş və Vergi Məcəlləsinin 115-ci maddəsinə əsasən xərclərə aid edilən təmir xərclərinin cəmi (228.1+228.2+228.3+228.4+228.5+228.6+228.7)göstərilir.

Bəyannamənin 228.1, 228.2, 228.3, 228.4, 228.6 və 228.7 sətirlərinin xanalarında Vergi Məcəlləsinin 115.1 maddəsinə əsasən əsas vəsaitlərin aid olduğu müvafiq kateqoriyanın ilin sonuna qalıq dəyərinin həmin maddədə müəyyən edilmiş dərəcələr daxilində çəkilmiş təmir xərcləri əks olunur. 228.5 sətrinin xanalarında icarəyə verənlə icarəçi arasında bağlanmış icarə müqaviləsinin şərtlərindən asılı olaraq, Vergi Məcəlləsinin 115.1-ci maddəsinə əsasən, əsas vəsaitlərin aid olduğu müvafiq kateqoriyanın əvvəlki ilin sonuna qalıq dəyərinin həmin maddədə müəyyən edilmiş dərəcələr daxilində çəkilmiş təmir xərcləri əks olunur.

***Misal:*** *Kassa metodu ilə vergi uçotunu aparan “A” müəssisəsi 2025-ci il ərzində “Binalar, tikililər və qurğular üzrə hesablanmış təmir xərcləri” kateqoriyasına aid olan 250.000,0 manat qalıq dəyərində əsas vəsaitlərin təmirinə 12.000,0 manat, “Maşınlar və avadanlıq” kateqoriyasına aid olan 80.000,0 manat qalıq dəyərində əsas vəsaitlərin təmirinə 3.000,0 manat, “Nəqliyyat vasitələri (yük avtomobilləri istisna olmaqla)” kateqoriyasına aid olan 50.000,0 manat qalıq dəyərində əsas vəsaitlərin təmirinə 11.000,0 manat, “Digər əsas vəsaitlər” kateqoriyasına aid olan 30.000,0 manat qalıq dəyərində əsas vəsaitlərin təmirinə 2.000,0 manat, icarəyə götürülmüş 20.000,0 manat qalıq dəyərində avadanlığın təmirinə 1.500,0 manat, “Yük avtomobillərinin təmir xərcləri” kateqoriyasına aid olan 60.000,0 manat qalıq dəyərində əsas vəsaitlərin təmirinə 12.000,0 manat, - ümumilikdə 41.500,0 manat təmir xərci çəkmişdir. Bu halda* 228.1 *sətrinin xanalarında bu kateqoriya əsas vəsaitlər üzrə təmir xərcləri müəyyən edilmiş normadan artıq olduğu üçün norma daxilində 5.000,0 manat (12.000,0>250.000,0*×*2%=5.000,0),* 228.2 *sətrinin xanalarında bu kateqoriya əsas vəsaitlər üzrə təmir xərcləri müəyyən edilmiş norma daxilində olduğu üçün faktiki çəkilmiş 3.000,0 manat (3.000,0<80.000,0*×*5%=4.000,0),* 228.3 *sətrinin xanalarında bu kateqoriya əsas vəsaitlər üzrə təmir xərcləri müəyyən edilmiş normadan artıq olduğu üçün norma daxilində 2.500,0 manat (11.000,0>50.000,0*×*5%=2.500,0),* 228.4 *sətrinin xanalarında bu kateqoriya əsas vəsaitlər üzrə təmir xərcləri müəyyən edilmiş normadan artıq olduğu üçün norma daxilində 900,0 manat (2.000,0>30.000,0*×*3%=900,0),* 228.5 *sətrinin xanalarında bu kateqoriya əsas vəsaitlər üzrə təmir xərcləri müəyyən edilmiş normadan artıq olduğu üçün norma daxilində 1.000,0 manat (1.500,0>20.000,0*×*5%=1.000,0),* 228.7 *sətrinin xanalarında bu kateqoriya əsas vəsaitlər üzrə təmir xərcləri müəyyən edilmiş normadan artıq olduğu üçün norma daxilində 4.800,0 manat (12.000,0>60.000,0*×*5%=4.800,0) təmir xərcləri əks olunur və bu sətirlərin* A4 *xanalarında aşağıdakı kimi yazılır:*



Bəyannamənin 229 “**Nəqliyyat xərcləri**” sətrinin A4 xanalarında 229.1 “**Rezident üzrə nəqliyyat xərcləri**” və 229.2 “**Qeyri-rezident üzrə nəqliyyat xərcləri**” sətirlərinin A4 xanalarında hesabat dövründə gəlirin əldə edilməsi ilə bağlı vergi ödəyicisinin seçdiyi vergi uçotu metodundan asılı olaraq ödənilmiş və ödənilməli olan nəqliyyat xərclərinin (ödəmə mənbəyində tutulmalı olan vergiləri nəzərə almadan) cəmi (229.1+229.2) göstərilir.

***Misal:*** *“A” müəssisəsinə 2025-ci ildə nəqliyyat xidmətinə görə rezident “B” müəssisəsi 4.000,0 manat, qeyri-rezident “Iceberg” şirkəti isə 7.000,0 manat məbləğində xidmət göstərmişdir. Bu halda* 229*,* 229.1 *və* 229.2 *sətirlərinin* A4 *xanalarında məbləğlər aşağıdakı kimi yazılır:*



Bəyannamənin 230 “**Sığorta üzrə xərclər**” sətrinin A4 xanalarında 230.1 “**Sığorta fəaliyyəti üzrə xərclər**” və 230.2 “**Ödənilmiş sığorta haqları**” sətirlərinin A4 xanalarında hesabat dövrü üzrə ödənilmiş sığorta xərclərinin cəmi (230.1+230.2) göstərilir.

230.1 “**Sığorta fəaliyyəti üzrə xərclər**” sətrinin xanaları sığorta fəaliyyəti ilə məşğul olan təşkilatlar tərəfindən doldurulur və bu sətrin xanalarında 230.1.1 “**Sığorta ehtiyatlarına ayırmalar**” altsətrində göstərilmiş Vergi Məcəlləsinin 112-ci maddəsinə əsasən hesablanmış ehtiyat sığorta fonduna ayırma məbləğlərinin, 230.1.2 “**Təkrar sığortaya verilmiş sığorta haqları (mükafatları)**” altsətrində göstərilmiş təkrar sığorta əməliyyatları üzrə ödənilmiş haqların (Vergi Məcəlləsinin 125.1.3-cü maddəsinə əsasən ödəmə mənbəyində tutulmalı olan vergilər nəzərə alınmadan) və 230.1.3 “**Sığorta fəaliyyəti üzrə sair xərclər**” altsətrində göstərilmiş hesabat dövrünə aid sığorta fəaliyyətinə aid digər xərclərin cəmi (230.1.1+230.1.2+230.1.3) göstərilir.

230.2 “**Ödənilmiş sığorta haqları**” sətrinin xanaları sahibkarlıq fəaliyyəti ilə məşğul olan (sığorta fəaliyyətindən başqa) müəssisələr tərəfindən doldurulur.


***Misal 1 (sığorta fəaliyyəti ilə məşğul olan hüquqi şəxslərə dair):*** *Sığorta fəaliyyəti ilə məşğul olan “A” şirkəti tərəfindən 2025-ci ildə qanunvericiliklə müəyyən edilmiş normalara uyğun olaraq ehtiyat sığorta fonduna 18.000,0 manat ayırma hesablanmışdır. Eyni zamanda həmin dövrdə bu şirkət təkrarsığorta üzrə xarici sığorta şirkətinə 52.000,0 manat haqq, habelə sığorta fəaliyyəti ilə bağlı 12.000,0 manat məbləğində sair xərclər ödəmişdir. Bu halda* 230 *“Sığorta üzrə xərclər” sətrinin və bu sətrin altsətirlərinin* A4 *xanalarında məbləğlər aşağıdakı kimi göstərilir:*



Bəyannamənin 231 “İ**stiqrazlar və digər qiymətli kağızların, iştirak paylarının, borc öhdəliklərinin və tələblərinin alınması ilə bağlı xərclər**” sətrinin A4 xanalarında hüquqi şəxslər tərəfindən bu bəyannamənin 207 sətrində göstərilən gəlirlərin əldə edilməsi ilə bağlı çəkilən xərclər əks etdirilməlidir.

Bəyannamənin 231 “İ**stiqrazlar və digər qiymətli kağızların, borc öhdəliklərinin və tələblərinin alınması ilə bağlı xərclər**” sətrinin A1 xanalarında 231.1 “**İstiqrazların alınması ilə bağlı xərclər**”, 231.2 “**Digər qiymətli kağızların alınması ilə bağlı xərclər**”, 231.3 “**Borc öhdəliklərinin alınması ilə bağlı xərclər**”, və 231.4 “**Borc tələblərinin alınması ilə bağlı xərclər**”, 231.5 “**İştirak payı və səhmlərin alınması ilə bağlı digər xərclər**” və 231.6 “Kütləvi təklif edilmiş və tənzimlənən bazarda ticarətə buraxılmış səhmlərin alınması ilə bağlı xərclər” sətirlərinin A1 xanalarında göstərilmiş məbləğlərinin cəmi (231.1+231.2+231.3+231.4+231.5+231.6) göstərilir.

***Misal:*** *Müəssisənin 2025-ci ildə istiqrazların alınması ilə bağlı xərci 1.000,0 manat, digər qiymətli kağızların alınması ilə bağlı xərci 1.200,0 manat, borc öhdəliklərinin alınması ilə bağlı xərci 900,0 manat, borc tələblərinin alınması ilə bağlı xərci 800,0 manat, iştirak payı və ya səhmlərin təqdim edilməsi əməliyyatı ilə bağlı əldə olunan gəlirdən həmin gəlirin əldə olunması ilə bağlı çəkilən digər xərcləri 1150,00 manat təşkil etmişdir. Bu halda bəyannamənin* 231 *“istiqrazlar və digər qiymətli kağızlar, borc öhdəliklərinin və tələblərinin alınması ilə bağlı xərclər” sətrinin* A1 *xanalarında* 231.1 *“İstiqrazların alınması ilə bağlı xərclər”,* 231.2 *“Digər qiymətli kağızların alınması ilə bağlı xərclər”,* 231.3 *“Borc öhdəliklərinin alınması ilə bağlı xərclər”,* 231.4 *“Borc tələblərinin alınması ilə bağlı xərclər” və* 231.5 *“*“**İştirak payı və səhmlərin alınması ilə bağlı digər xərclər**”*” sətirlərinin* A1 *xanalarında məbləğlər aşağıdakı kimi yazılır:*




Bəyannamənin 232 “**Digər xərclər**” sətrinin A4 xanalarında hüquqi şəxslər tərəfindən hesabat dövrü ərzində ödənilmiş və ya ödənilməli olan (seçilən vergi uçotu metodundan asılı olaraq) və bu bəyannamənin 221-231 sətirlərində göstərilən xərclərdən başqa gəlirlərin əldə edilməsi ilə bağlı çəkilən digər xərclərin məbləği, 232.1 “**Azərbaycan Respublikasının hüdudlarından kənarda gəlirlərin əldə edilməsi ilə bağlı xərclər**” sətrinin A4 xanalarında, o cümlədən “**Digər xərclər**” üzrə Azərbaycan Respublikasının hüdudlarından kənarda gəlirlərin əldə edilməsi ilə bağlı xərclərin məbləği, 232.2 “**Qeyri-rezident üzrə sair xərclər**” sətrinin A4 xanalarında isə “**Digər xərclər**” üzrə qeyri-rezidentə aid bəyannamənin xərclər hissəsindəki qeyri-rezidentə aid müvafiq sətirlərdə nəzərdə tutulmayan digər xərclərin məbləği, 232.3 “U**çot metodunun dəyişilməsi nəticəsində yaranan keçmiş illərin xərci**” sətrinin A4 xanalarında isə uçot metodunun dəyişilməsi nəticəsində yaranan keçmiş illərin xərclərinin məbləği və 232.4 “İştirak faizinə görə birgə fəaliyyətdən xərc” sətrinin A4 xanalarında “Digər xərclər” üzrə İştirak faizinə görə birgə fəaliyyətdən xərclərin məbləği, 232.5 “VM-nin 109.8-ci maddəsində nəzərdə tutulan xərclər” sətrinin A4 xanalarında “Digər xərclər” üzrə “Nağdsız hesablaşmalar haqqında” Azərbaycan Respublikası Qanununun 3.5-ci maddəsində göstərilən mallar, habelə daşınmaz əmlak, avtomobil nəqliyyatı vasitələri və daşınar əsas vəsaitlər istisna olmaqla, digər malların vergi ödəyicisi kimi vergi orqanında uçotda olmayan fiziki şəxslərdən alış aktı əsasında alınması və ya malların vergi ödəyicilərindən bu Məcəllənin 50.8-ci maddəsinin tələblərinə cavab verən nəzarət kassa aparatının çeki əsasında alınması üzrə gəlirdən çıxılan xərclərin yuxarı həddi vergi ödəyicisinin hər il üçün gəlirlərinin və xərclərinin ən yüksəyinin hər bir hal üzrə 2 faizi həddində məhdudlaşdırılan xərc məbləği əks etdirilməlidir.

Bəyannamənin 232.4 “**İştirak faizinə görə birgə fəaliyyətdən xərc”** sətrinin A1 xanalarında Vergi Məcəlləsinin 137-ci maddəsinə uyğun olaraq 232.4.1 sətrindəki birgə sahibkarlıq fəaliyyəti ilə məşğul olan şəxslərin həmin fəaliyyət üzrə ümumi xərcin məbləğini 232.4.2 sətrindəki birgə sahibkarlıq fəaliyyəti ilə məşğul olan şəxslərin həmin birgə fəaliyyətdə olan iştirak faizinə vurulmaqla alınan məbləği qeyd edilir. (sət.232.4.1 x sət.232.4.2 : 100)

***Misal:*** *Hüquqi şəxs yaratmadan birgə sahibkarlıq fəaliyyəti ilə məşğul olan şəxslərin, 2025-ci il üzrə həmin fəaliyyət üzrə ümumi xərci 300.000,0 manat, və bəyannaməni dolduran vergi ödəyicisinin həmin birgə fəaliyyətdə olan iştirak faizi 70 faiz təşkil etmişdir.*

Bu halda bəyannamənin 232 “Digər xərclər” sətrinin A1 xanalarında, 232.4 “**İştirak faizinə görə birgə fəaliyyətdən xərc”**sətrinin A1 xanalarında, 232.4.1 “Birgə fəaliyyət üzrə ümumi xərc” sətrinin A1 xanalarında və 232.4.2 “İştirak faizi” sətrinin A3 xanalarında göstəricilər aşağıdakı kimi əks etdirilməlidir.




***Misal:*** *Kassa metodu ilə vergi uçotunu aparan “A” müəssisəsi tərəfindən 2025-ci ildə sənədlərin çatdırılması ilə əlaqədar “Nəql” şirkətinə kuryer xidmətinə görə 600,0 manat ödənilmiş, Azərbaycan Respublikasının hüdudlarından kənarda gəlirlərin əldə edilməsi ilə bağlı xərclər isə olmamışdır Bu halda* 232 *“Digər xərclər” və* 232.1 *“Azərbaycan Respublikasının hüdudlarından kənarda gəlirlərin əldə edilməsi ilə bağlı xərclər” sətrinin* A4 *xanalarında aşağıdakı kimi yazılır:*



Bəyannamənin 233 “**Gəlirdən çıxılan vergilər və yığımlar**” sətrinin A4 xanalarında 233.1 “**Torpaq vergisi**”, 233.2 “**Əmlak vergisi**”, 233.3 “**Mədən vergisi**”, 233.4 “**Azərbaycan Respublikasında istehsal edilən və qiymətləri tənzimlənən məhsulların ixracı zamanı məhsulların kontrakt (satış) qiyməti ilə (ixrac xərcləri çıxılmaqla) ölkədaxili topdansatış qiyməti arasındakı fərqdən dövlət büdcəsinə hesablanan yığım**” və 233.5 “**Vergi Məcəlləsinin 220.12-ci maddəsi üzrə nağd qaydada bank hesablarından çıxarılmış pul vəsaiti üzrə tutulmuş sadələşdirilmiş vergi**” sətirlərinin A4 xanalarında Vergi Məcəlləsinin 201-ci, 208-ci, 217-ci və 220-ci maddələrinə və “Dövlət büdcəsi haqqında” Qanunun müddəalarına əsasən, hesabat dövrü üzrə hesablanmış vergilərin və ödənişin cəmi (233.1+233.2+233.3+233.4+233.5) göstərilir. 233.3 “**Mədən vergisi**” sətrinin xanalarında Vergi Məcəlləsinin 217-ci maddəsinə əsasən hesablanmış dövlət və yerli (bələdiyyə) büdcələrə hesablanmış mədən vergisinin cəmi, bu sətrin altsətri olan 233.3.1 sətrinin xanalarında isə yerli (bələdiyyə) büdcələrə hesablanmış mədən vergisi göstərilir. Yerli büdcələrə hesablanmış mədən vergisinin bu bəyannamənin 233.3.1 sətrində göstərilməsinə əsas verən bələdiyyə orqanının müvafiq arayışıdır.

***Misal:*** *Kassa metodu ilə vergi uçotunu aparan “A” müəssisəsi tərəfindən 2025-ci il üzrə 1.500,0 manat torpaq vergisi, 5.000,0 manat əmlak vergisi və 6.000,0 manat mədən vergisi (o cümlədən 1.000,0 manat yerli büdcələrə) hesablanmış və ödənilmişdir. Bundan başqa, qiymətləri tənzimlənən məhsulların satış qiyməti ilə ölkədaxili müəssisə topdansatış qiyməti arasındakı fərqdən 30 faiz dərəcə ilə 40.000,0 manat ödəniş aparılmışdır. Bu halda* 233*,* 233.1*,* 233.3*,* 233.3 *və* 233.4 *sətirlərin* A4 *xanalarında məbləğlər aşağıdakı kimi yazılır:*



**Diqqət!** Mənfəət vergisi bəyannaməsinin Torpaq vergisi, əmlak vergisi və mədən vergisi sətirlərində qeyd edilən məbləğlər, eyni il üçün təqdim edilmiş müvafiq vergi bəyannaməsinin hesablanmış vergi məbləğlərinə barabər olmalıdır.

Bəyannamənin 234 “**Cəmi xərclər**” sətrinin A4 xanalarında bəyannamənin 221-223 sətirlərində göstərilən xərclərin cəmi göstərilir.

Bəyannamənin 235 “**Ümumi gəlirdən çıxılmayan xərclər**” sətrinin A4 xanalarında ümumi gəlirdən çıxılmayan xərclərin cəmi məbləğləri əks etdirilir.

235.1 “**Vergidən azad olunan və ya vergiyə cəlb edilməyən fəaliyyətlə bağlı bölüşdürülməsi mümkün olmayan xərclərin gəlirdən çıxılmayan məbləğlərinin cəmi**” sətrinin A4 xanalarında bu bəyannamənin 219.4 sətrində göstərilən vergidən azad olunan gəlirlərin əldə edilməsi ilə bağlı çəkilən xərclərin və vergiyə cəlb edilməyən fəaliyyətlə bağlı bölüşdürülməsi mümkün olmayan xərclərin gəlirdən çıxılmayan məbləğlərinin cəmi məbləğləri əks etdirilir.


235.1.1 “Vergiyə cəlb edilməyən fəaliyyətlə bağlı bölüşdürülməsi mümkün olmayan xərclərin gəlirdən çıxılmayan məbləği” sətrinin A4 xanalarında vergiyə cəlb edilməyən fəaliyyətlə bağlı bölüşdürülməsi mümkün olmayan xərclərin gəlirdən çıxılmayan məbləği əks etdirilir. Vergi ödəyicisi tərəfindən vergiyə cəlb olunan və vergidən azad olunan, yaxud mənfəət (gəlir) vergisinə cəlb edilməyən, habelə qeyri-sahibkarlıq fəaliyyəti ilə bağlı əməliyyatlar üzrə çəkilən, lakin bölüşdürülməsi mümkün olmayan xərclərin gəlirdən çıxılan məbləği vergiyə cəlb edilən gəlirlərin vergi ödəyicisinin ümumi gəlirlərində xüsusi çəkisi əsasında müəyyən edilir.

235.2 “**Transfer qiymətlərinin tətbiq edilməsi nəticəsində azaldılan xərclər**” sətrinin A4 xanalarında Vergi Məcəlləsinin 14-1-ci maddəsinə əsasən transfer qiymətlərinin tətbiq edilməsi nəticəsində azaldılan xərclərin məbləği əks olunmalıdır.

Bəyannamənin 235.3 kodlu “Dəqiqləşdirilən əməliyyatlar hesabına azaldılan xərc” sətrində Vergi Məcəlləsinin 72.5-ci maddəsində nəzərdə tutulan vergi hesabatının dəqiqləşdirilməsindən fərqli olaraq Vergi Məcəlləsinin 163-cü maddəsində nəzərdə tutulan hallar baş verdiyi zaman dəqiqləşdirilən dövriyyə hesabına azaldılan xərcin məbləği qeyd edilir.

QEYD: Vergi Məcəlləsinin 72.4-1-ci maddəsinə əsasən bu Məcəllənin 163-cü maddəsində nəzərdə tutulan hallarda vergilərin dəqiqləşdirilməsi qiymətləndirmə bazasında dəyişikliyin baş verdiyi hesabat dövründə aparılır və hesabat dövrü üzrə vergi ödəyicisi tərəfindən təqdim edilmiş bəyannamədə dəqiqləşdirilir.

***Misal:*** *Beynəlxalq təşkilat 2025-ci ildə vergidən azad olunan gəlirin əldə edilməsi ilə bağlı 7.000,0 manat xərc çəkmişdir. Bu halda* 235 *“Ümumi gəlirdən çıxılmayan xərclər” sətrinin* A4 *xanalarında və* 235.1 *“Vergidən azad olunan və ya vergiyə cəlb edilməyən fəaliyyətlə bağlı bölüşdürülməsi mümkün olmayan xərclərin gəlirdən çıxılmayan məbləğlərinin cəmi” sətrinin* A4 *xanalarında rəqəmlər aşağıdakı kimi yazılır:*



Bəyannamənin 236 “**Ümumi gəlirdən çıxılan xərclər**” sətrinin A4 xanalarında bu bəyannamənin 234 “**Cəmi xərclər**” sətrində göstərilən məbləğlər ilə 235 “**Vergidən azad olunan fəaliyyət ilə bağlı olan xərclərin cəmi**” sətrində göstərilmiş məbləğlər arasındakı fərq (234-235) əks etdirilməlidir.

***Misal:*** *“A” şirkətinin 2025-ci ildə cəmi xərcləri 120.000,0 manat, o cümlədən sahibkarlıq fəaliyyətinə aid olmayan xərcləri 2.000,0 manat təşkil etmişdir. Bu halda* 236 *“Ümumi gəlirdən çıxılan xərclər” sətrinin* A4 *xanalarında rəqəmlər (120.000,0-2.000,0= 118.000,0) aşağıdakı kimi yazılır:*



**Hissə 3. Hesabat dövrü üçün vergilərin hesablanması**

Bəyannamənin 237 “**Vergitutma məqsədləri üçün mənfəət**” (sət.220-sət.236) sətrinin A1 xanalarında “**Çıxılmalardan sonra ümumi gəlir**”in (sət.220) məbləğindən “**Ümumi gəlirdən çıxılan xərclər**”in (sət.236) məbləği çıxıldıqdan sonra yaranmış müsbət fərqin məbləği göstərilir.

***Misal:*** *2025-ci ilin yekunu üzrə müəssisənin bəyannamənin 220-ci sətrində göstərilən çıxılmalardan sonra ümumi gəliri 250.000,0 manat və 236-cı sətrində göstərilən ümumi gəlirdən çıxılan xərcləri 190.000,0 manat olmuşdur. Bu halda* 237 *sətrinin* A1 *xanalarında 60.000,0 manat (250.000,0-190.000,0) məbləği aşağıdakı kimi yazılır:*



Bəyannamənin 238 kodlu “**Mənfəət üzrə güzəştlər**” sətrinin A1 xanalarında Vergi Məcəlləsinin 106.1.7-ci, 106.1.12-ci, 106.1.17-ci, 106.1.18-ci, 106.1.20-ci, 106.1.21-ci, 106.1.22-ci və 106.1.23-cü maddələrinə əsasən, vergidən azad olunan mənfəətin cəmi məbləği qeyd edilir.

Bəyannamənin 239 “**Zərər**” (sət.236-sət.220) sətrinin müvafiq A1 xanalarında “**Çıxılmalardan sonra ümumi gəlir**”in (sət.220) məbləği “**Ümumi gəlirdən çıxılan xərclər**”in (sət.236) məbləğindən azdırsa, bu halda həmin sətirlər arasında yaranmış mənfi fərqin məbləği göstərilir.

***Misal:*** *2025-ci ilin yekunu üzrə müəssisənin bəyannamənin 220-ci sətrində göstərilən çıxılmalardan sonra ümumi gəliri 1.500.000,0 manat və 236-cı sətrində göstərilən ümumi gəlirdən çıxılan xərcləri 1.900.000,0 manat olmuşdur. Bu halda* 239 *sətrinin* A1 *xanalarında 400.000,0 manat (1.500.000,0-1.900.000,0) zərər məbləği aşağıdakı kimi yazılır:*



Bəyannamənin 240 “**Mənfəət hesabına kompensasiya edilən keçmiş illərin zərəri**” sətrinin A1xanalarında vergi ödəyicisi tərəfindən cari ildə yalnız mənfəət əldə edildiyi təqdirdə Vergi Məcəlləsinin 121-ci maddəsinə uyğun olaraq 240.1-240.5 sətirlərinin A1 xanalarında göstərilmiş məbləğlərin cəmi göstərilir.

Onu da qeyd etmək lazımdır ki, Vergi Məcəlləsinin 121.3-cü maddəsinə əsasən, bu Məcəllənin 157.3.3-cü maddəsində göstərilən hallar istisna olmaqla, vergi ödəyicisinin mənfəət vergisinin ödəyicisi olduğu tarixədək yaranmış zərərləri, habelə bu Məcəllənin 114-cü və 115-ci maddələrində nəzərdə tutulan amortizasiya və təmir xərcləri normalarından aşağı norma tətbiq edilməsi nəticəsində yaranan və növbəti illərə keçirilən məbləğlər növbəti ilin gəlirləri hesabına kompensasiya edilmir.

Bəyannamənin 241 “**Mənfəət üzrə azadolma, güzəşt və mənfəət hesabına kompensasiya edilən keçmiş illərin zərəri çıxılmaqla vergiyə cəlb olunan mənfəət**” sətrinin A1 xanalarında 237 “**Vergiyə cəlb olunan mənfəət**” məbləğindən 238 “**Mənfəət üzrə azadolmalar və güzəştlər**” və 240 “**Mənfəət hesabına kompensasiya edilən keçmiş illərin zərəri**” sətirlərinin cəminin çıxılması nəticəsində yaranan müsbət fərq göstərilir.

***Misal:*** *2025-ci ilin yekunu üzrə müəssisənin vergiyə cəlb olunan mənfəəti 600.000,0 manat olmuşdur. Eyni zamanda mənfəət üzrə azadolma məbləği 20.000,0 manat və mənfəət hesabına kompensasiya edilən keçmiş illərin zərəri 410.000,0 manat təşkil etmişdir. Bu halda* 241 *sətrinin* A1 *xanalarında 170.000,0 manat (600.000,0-(20.000,0+410.000,0) məbləğ aşağıdakı kimi yazılır:*



Bəyannamənin 242 “**Mənfəət vergisinin dərəcəsi**” sətrinin A3 xanalarında Vergi Məcəlləsinin 105-ci maddəsində nəzərdə tutulan mənfəət vergisinin dərəcəsi, 242 “**Mənfəət vergisi**” (sət.241×sət.242/100) sətrinin A2 xanalarında isə mənfəət üzrə azadolma, güzəşt və mənfəət hesabına kompensasiya edilən keçmiş illərin zərəri çıxılmaqla vergiyə cəlb olunan mənfəət məbləğinin mənfəət vergisinin dərəcəsinə vurmaqla müəyyən edilmiş mənfəət vergisinin məbləği göstərilir.

***Misal:*** *Vergi Məcəlləsinin 105-ci maddəsinə əsasən, 2025-ci ildə mənfəət vergisinin dərəcəsi 20 faiz təşkil etmişdir. Bu halda* 242 *sətrinin* A3 *xanalarında 20 faiz aşağıdakı kimi yazılır. 2025-ci ildə mənfəət üzrə azadolma və güzəştlər, eləcə də mənfəət hesabına kompensasiya edilən 2020-ci və 2021-ci illərin yekunu üzrə zərəri çıxılmaqla vergiyə cəlb olunan mənfəəti 170.000,0 manat olmuşdur. Bu halda* 243 *sətrinin* A2 *xanalarında mənfəət vergisinin məbləği 34.000,0 manat (170.000,0*×*20/100) olmaqla, aşağıdakı kimi yazılmalıdır:*



Bəyannamənin 244 “**Azaldılmalı verginin məbləği**” sətrində 244.1 “Vergi Məcəlləsinin 106.2-ci maddəsinə əsasən azaldılmalı verginin məbləği”, 244.2 “Xarici ölkələrdə ödənilmiş və nəzərə alınan mənfəət (gəlir) vergisinin məbləği”, 244.3 “Nəzarət olunan xarici müəssisədən əldə edilən mənfəət üzrə həmin ölkələrdə və ya ərazilərdə ödənilmiş və nəzərə alınan mənfəət vergisinin məbləği”, 244.4 “VM-nin 227.1-ci maddəsinə əsasən azaldılmalı verginin məbləği” və 244.4 “VM-nin 106.1.20-ci maddəsinə əsasən əvvəlki 3 təqvim ilinin yekunlarına görə hesablanmış və ödənilmiş gəlir vergisinin 75 faizi həcmində azaldılmalı verginin məbləği” sətirləri üzrə azaldılan mənfəət vergisinin məbləğlərinin cəmi qeyd edilir.


Bəyannamənin 244.1 sətrində Vergi Məcəlləsinin 106.2-ci maddəsinə əsasən uyğun olaraq əlillərin və ya sağlamlıq imkanları məhdud uşaqların ictimai təşkilatlarına məxsus olan işçilərinin ümumi sayının azı 50 faizi əlillərdən və ya sağlamlıq imkanları məhdud 18 yaşınadək şəxslərdən ibarət olan istehsal müəssisələri üzrə hesablanmış mənfəət vergisinin 50 faiz azaldılmış məbləği göstərilir.

***Misal:*** *2025-ci ilin yekunu üzrə işçilərinin ümumi sayının azı 50 faizi əlillərdən ibarət olan əlillərin ictimai təşkilatlarına məxsus istehsal müəssisəsinin mənfəət üzrə azadolma, güzəşt və mənfəət hesabına kompensasiya edilən keçmiş illərin zərəri çıxılmaqla vergiyə cəlb olunan mənfəəti 40.000,0 manat olmuşdur. 2025-ci ildə mənfəət vergisinin dərəcəsi 20 faiz təşkil etmişdir. Bu zaman Vergi Məcəlləsinin 106.2-ci maddəsinə əsasən müəssisənin mənfəət vergisinin dərəcəsi 50 faiz azaldılmalıdır. (20*×*50/100) (bu güzəştlərin alınması hüququ müəyyən edilərkən işçilərin orta siyahı sayına əvəzçilik, podrat müqavilələri və mülki-hüquqi xarakterli digər müqavilələr üzrə işləyən əlillər daxil edilmir). Bu halda* 244.1 *sətrinin* A4 *xanalarında mənfəət vergisi üzrə güzəşt məbləği 4.000,0 manat (40.000,0*×*(20*×*50/100)/100) təşkil etməlidir.*




Bəyannamənin 244.2 “**Xarici ölkələrdə ödənilmiş və nəzərə alınan mənfəət vergisinin məbləği**” sətrinin A2 xanalarında Vergi Məcəlləsinin 127-ci maddəsinə uyğun olaraq xarici ölkələrdə ödənilmiş və nəzərə alınan mənfəət vergisinin məbləği, 244.3 “Nəzarət olunan xarici müəssisədən əldə edilən mənfəət üzrə həmin ölkələrdə və ya ərazilərdə ödənilmiş və nəzərə alınan mənfəət vergisinin məbləği” sətrinin A2 xanalarında isə Vergi Məcəlləsinin 14-1-ci maddəsinə uyğun olaraq nəzarət olunan xarici müəssisədən əldə edilən mənfəət üzrə həmin ölkələrdə və ya ərazilərdə ödənilmiş və nəzərə alınan mənfəət vergisinin məbləği östərilir. Xarici ölkələrdə ödənilmiş vergilər həmin ölkənin müvafiq dövlət orqanı tərəfindən təsdiq edilməsi barədə sənədin əsasında nəzərə alınır.

***Misal:*** *2025-ci ildə müəssisə Azərbaycan Respublikasının hüdudlarından kənarda Azərbaycan mənbəyindən olmayan mənfəətindən Azərbaycan Respublikasında həmin mənfəətdən müəyyən edilmiş dərəcədən çox olmayan dərəcə ilə 3.000,0 manat vergi ödəmişdir. Bu halda* 244.2 *sətrinin* A2 *xanalarında faiz üzrə mənbədə tutulmuş 3.000,0 manat verginin məbləği aşağıdakı kimi yazılır:*




Bəyannamənin 244.4 “**VM-nin 227.1-ci maddəsinə əsasən azaldılmalı verginin məbləği**” sətrinin A2 xanalarında Vergi Məcəlləsinin 227.1-ci maddəsinə uyğun olaraq İşğaldan azad edilmiş ərazinin rezidentinin mənfəət vergisinin məbləği göstərilir.

***Misal:*** *2025-ci ilin yekunu üzrə işğaldan azad edilmiş ərazinin rezidenti olan müəssisənin mənfəət üzrə azadolma, güzəşt və mənfəət hesabına kompensasiya edilən keçmiş illərin zərəri çıxılmaqla vergiyə cəlb olunan mənfəəti 50.000,0 manat olmuşdur. 2025-ci ildə mənfəət vergisinin dərəcəsi 20 faiz təşkil etmişdir. Bu zaman Vergi Məcəlləsinin 227.1-ci maddəsinə əsasən müəssisənihesablanmış 10.000,00 manat mənfəət vergisi azaldılmalıdır. Bu halda* 244.3 *sətrinin* A4 *xanalarında mənfəət vergisi üzrə güzəşt məbləği 10.000,0 manat (50.000,0*×*(20/100) təşkil etməlidir.*




Bəyannamənin 244.5 “**VM-nin 106.1.20-ci maddəsinə əsasən azaldılmalı verginin məbləği**” sətrinin A2 xanalarında Vergi Məcəlləsinin **106.1.20-ci** maddəsinə əsasən vergi ödəyicisi vergi güzəştinin tətbiqi məqsədilə bu maddədə müəyyən edilən şərtə cavab vermədikdə və növbəti hesabat ilində mikro sahibkarlıq subyektindən digər kateqoriya sahibkarlıq subyektinə keçdikdə hüquqi şəxsin mikro sahibkar olduğu əvvəlki 3 (üç) təqvim ilinin yekunlarına görə hesablanmış və ödənilmiş mənfəət vergisinin 75 faizi həcmində vergi güzəşti müəyyən edilməklə digər sahibkarlıq subyekti olduğu dövrlərdə mənfəət vergisi öhdəliyindən çıxılan mənfəət vergisinin məbləği göstərilir.

***Misal:*** *2025-ci ilin yekunu üzrə mikro sahibkarlıq subyekti olan vergi ödəyicisi* vergi güzəştinin tətbiqi məqsədilə Vergi Məcəlləsinin 106.1.20-ci maddəsinin birinci abzası üzrə müəyyən edilən şərtə cavab vermədiyindən *mənfəət üzrə azadolma, güzəşt və mənfəət hesabına kompensasiya edilən keçmiş illərin zərəri çıxılmaqla vergiyə cəlb olunan* 20.000,00 manat *mənfəətinə*  20 faiz tətbiq edilməklə 4.000,00 manat vergi hesablanmışdı. 2025-ci ildə vergi ödəyicisi kiçik sahibkarlıq subyektinə keçmişdi. Vergi ödəyicisi 2025-ci il üzrə hesablanmış 4000.00 manat mənfəət vergisinin 75 faiz həcmində mənfət vergisini 2025-ci ilin yekununa görə təqdim etdiyi mənfəət vergisinin bəyannaməsi üzrə hesablanmış mənfəət vergisindən çıxa bilər. *Bu halda* 244.4 *sətrinin* A4 *xanalarında mənfəət vergisi üzrə çıxılan məbləği 3.000,0 manat (4.000,0*×*(75/100) təşkil etməlidir.*



Bəyannamənin 245 “**Ödənilməli mənfəət vergisinin məbləği**” (sət.243-sət.244) sətrinin A2 xanalarında bəyannamənin 243-cü sətrində (mənfəət vergisi) göstərilən məbləğlə 244 “**Azaldılmalı verginin məbləği**” sətrində göstərilən məbləğ arasında yaranmış müsbət fərq göstərilir.

Yuxarıda (sət.243-sət.244) qeyd edilən sətirlər üzrə göstərilmiş misallar nəzərə alınmaqla, 245-ci sətirdə ödənilməli mənfəət vergisinin məbləği aşağıdakı qaydada yazılır:




Bəyannamənin 245-1 “Vergi agenti tərəfindən təmsil olunan şəxs üzrə hesablanmış vergi məbləği” sətrinin A2 xanalarında vergi agenti tərəfindən Vergi Məcəlləsinin 124.1-ci və 149.6-cı maddələrinə əsasən daşınan və daşınmaz əmlak üçün icarə haqqından və Azərbaycan Respublikasında daimi nümayəndəliyi olmayan, bu Məcəllənin 125.1.3-cü, 125.1.4-cü, 125.1.5-ci və ya 125.1.7-ci maddələrinə müvafiq qaydada qeyri-rezidentin vergiyə cəlb olunan gəlirləri üzrə hesablanmış verginin məbləği qeyd edilir.

**QEYD: Sətrin təsnifatı 8 №-li Əlavə ilə təqdim olunur. Bu sətirdə qeyd edilən verginin məbləği Əlavənin “Vergi məbləği” sütunundakı məbləğlərin cəminə bərabər olmalıdır.**


Bəyannamənin 246 “**Elan edilmiş dividendlər**” sətrinin A4 xanalarında emitentlər tərəfindən elan edilmiş dividendlərin məbləği göstərilir.

***Misal:*** *Müəssisə 2025-ci ili 1.000.000,0 manat mənfəətlə başa vurduğuna görə, 200.000,0 manat məbləğində dividendlərin verilməsini elan etmişdir. Bu halda* 246 *sətrinin* A4 *xanalarında 200.000,0 manat elan edilmiş dividendlərin məbləği aşağıdakı kimi yazılır:*




Bəyannamənin 247 “**VM-in 114.4-cü maddəsi ilə hesablanmış, lakin növbəti illərdə nəzərə alınacaq amortizasiya məbləği**” sətrinin A4 xanalarında hesabat ilində Vergi Məcəlləsinin 114.4-cü maddəsinə uyğun olaraq müəyyən edilmiş amortizasiya normalarından aşağı norma tətbiq olunması nəticəsində növbəti vergi ilində amortizasiyanın gəlirdən çıxılan məbləğinə əlavə oluna biləcək yaranmış fərqin məbləği göstərilir.

***Misal:*** *2025-ci il üzrə müəssisə nəqliyyat vasitələri kateqoriyasına aid 100.000,0 manat dəyərində aktivlərə Vergi Məcəlləsinin 114.3.3-cü maddəsində nəzərdə tutulmuş 25 faiz əvəzinə 20 faiz dərəcəsi ilə 20.000,0 manat amortizasiya hesablamışdır. Bunun nəticəsində yaranmış 5.000,0 manat (25.000,0-20.000,0) fərq növbəti vergi illərində amortizasiyanın gəlirdən çıxılan məbləğinə əlavə oluna bilər. Bu halda* 247 *sətrinin* A4 *xanalarında 5.000,0 manat növbəti illərdə nəzərə alınacaq amortizasiya məbləği aşağıdakı kimi yazılır:*




Bəyannamənin 248 “**VM-in 115.1-ci maddəsi ilə hesablanmış, lakin növbəti illərdə nəzərə alınacaq təmir xərclərinin məbləği**” sətrinin A4 xanalarında Vergi Məcəlləsinin 115.1-ci maddəsi ilə müəyyən edilmiş təmir xərclərinin, cari ildə gəlirdən çıxıla bilən məbləğ həddindən az olan məbləğin növbəti hesabat ilində təmir xərclərinin gəlirdən çıxılan məbləğinə əlavə oluna biləcək yaranmış fərqin məbləği göstərilir.

***Misal:*** *2025-ci ildə “A” müəssisəsinin maşınlar, avadanlıq və hesablama texnikası kateqoriyasına aid 200.000,0 manat əsas vəsaitlər üzrə Vergi Məcəlləsinin 115.1-ci maddəsində müəyyən edilmiş dərəcə ilə xərclərə aid olunmalı təmir xərclərinin hədd məbləği 10.000,0 manat (200.000,0*×*5%) olduğu halda, bu kateqoriya əsas vəsaitlər üzrə müəssisə tərəfindən faktiki çəkilmiş təmir xərcləri 5.000,0 manat təşkil etmişdir. Bunun nəticəsində yaranmış 5.000,0 manat (10.000,0-5.000,0) fərq növbəti vergi illərində təmir xərclərinin gəlirdən çıxılan məbləğinə əlavə oluna bilər. Bu halda* 248 *sətrinin* A4 *xanalarında 5.000,0 manat aşağıdakı kimi yazılır:*



Bəyannamənin 249 “**VM-nə əsasən gəlirdən çıxılmayan xərclər**” sətrinin A4 xanalarında 249.1 “**VM-nin 109.2-ci maddəsinə əsasən gəlirdən çıxılmayan xərclər**” sətrinin A4 xanalarında Vergi Məcəlləsinin 109.2-ci maddəsinə əsasən qeyri-kommersiya fəaliyyəti ilə bağlı olan xərclərin, 249.2 “**VM-nin 109.3-cü maddəsinə əsasən gəlirdən çıxılmayan xərclər**” sətrinin A4 xanalarında Vergi Məcəlləsinin 109.3-cü maddəsinə əsasən əyləncə, yemək və işçilərin mənzil və digər sosial xarakterli xərclərinin və 249.3 “**Gəlirdən çıxılmayan digər xərclər**” sətirlərinin A4 xanalarında Vergi Məcəlləsinin 109.1-ci, 109.5-ci, 109.7-ci və 119-cu maddələrinə əsasən gəlirdən çıxılmayan xərclərinin göstərilmiş məbləğlərinin cəmi (249.1+249.2+249.3) əks etdirilir.


***Misal:*** *Kassa metodu ilə vergi uçotunu aparan “A” müəssisəsi 2025-ci ildə uşaq bağçasının tikintisinə 10.000,0 manat, işçilərin iş yerində yeməklə təmin olunmasına 1500,0 manat, işçilərin maaşlarının plastik kredit kartları vasitəsilə alınmasına görə bank təşkilatına 2.000,0 manat xidmət haqqı ödəmişdir. Bu halda* 249*,* 249.1*,* 249.2 *və* 249.3 *sətirlərinin* A4 *xanalarında məbləğlər aşağıdakı kimi yazılır:*



**Bəyannamə ilə əlaqədar vergi ödəyicilərinin məsuliyyəti**

Bəyannamənin bu hissəsində - birinci “**Hüquqi şəxsin rəhbərinin**”, ikinci “**Baş mühasibin**”, üçüncü “**Bəyannaməni tərtib edən məsul şəxsin**” çərçivələrində vergi ödəyicisinin rəhbərinin, baş mühasibinin və bəyannaməni tərtib edən məsul şəxsin soyadı, adı və atasının adı (çərçivələrdən kənara çıxmadan) yazılmaqla onlar tərəfindən imzalanır. Bəyannamə rəhbər şəxs tərəfindən imzalandıqdan və möhürlə təsdiqləndikdən sonra tərtib edilmə tarixi möhür yerinin aşağı hissəsində olan “**Bəyannamənin tərtib edilmə tarixi**”nə dair xanalarda qeyd olunmalıdır.

***Misal:*** *“A” müəssisəsinin 2025-ci il üzrə “Mənfəət vergisinin bəyannaməsi” rəhbər şəxs tərəfindən 14.02.2026-cü il tarixdə imzalanmış və möhürlə təsdiq edilmişdir. Bu halda “Bəyannamənin tərtib edilmə tarixi”nə dair xanalar aşağıdakı kimi yazılır:*




Bəyannamə auditor (agent) tərəfindən tərtib edildiyi halda, sağ tərəfdə orta küncdə yuxarıdan aşağı birinci çərçivədə “**Bəyannaməni auditor (agent) tərtib etdiyi halda onun S.A.A**” çərçivəsində auditorun (agentin) soyadı, adı və atasının adı (çərçivələrdən kənara çıxmadan) yazılmaqla imzalanır, “**Auditorun (agentin) VÖEN-i**” xanalarında VÖEN göstərilir və dairənin üzərində auditorun möhürü ilə təsdiqlənir.

Vergi orqanı tərəfindən bəyannamənin qəbul edilməsi №-si və tarixi çərçivəsində daxilolma tarixi və qeydiyyat nömrəsi göstərilir.

Bəyannamənin qəbul edilməsi №-si və tarixi çərçivəsində bəyannaməni qəbul edən şəxsin soyadı, adı və atasının adı (çərçivədən kənara çıxmadan) yazılmaqla imzalanır.

Bəyannamənin ortasında göstərilmiş “**Poçt ştempelinin vurulma tarixi**” xanalarında, bəyannamə poçt vasitəsilə göndərildiyi halda, zərfin üzərinə vurulmuş poçt ştempelinin tarixi yazılır.

***Misal:*** *“A” müəssisəsi 2025-ci il üzrə “Mənfəət vergisinin bəyannaməsi”ni poçt vasitəsilə təqdim etmiş və bəyannamə qoyulmuş zərfin üzərinə poçt ştempelinin tarixi “15.02.2026” göstərilmişdir. Bu halda vergi orqanı tərəfindən bəyannamənin “****Poçt ştempelinin vurulma tarixi”*** *xanasında tarix aşağıdakı kimi yazılır:*



“**Poçt ştempelinin vurulma tarixi**” çərçivəsindən aşağı sağ küncdəki “**Xüsusi otağın ştampı**” çərçivəsində vergi orqanının ştampı vurulur.

Bəyannamə birbaşa vergi orqanına təqdim edildikdə poçt ştempelinin vurulma tarixi üzrə xanalar doldurulmur. Bəyannamə internet vasitəsilə təqdim edildikdə vergi orqanlarına aid xanalar doldurulmur.

**Diqqət!** Mənfəət vergisi bəyannaməsi 1 nömrəli əlavəsi (Vergi uçotunun məqsədləri üçün aktivlər, öhdəliklər və kapitallar barədə məlumat) ilə birlikdə təqdim edilməlidir.

**Diqqət!** Vergi ödəyicisi bəyannamənin təqdim edilmə ili ərzində mallar idxal etdikdə və ya elektron qaimə faktura vasitəsilə mallar aldıqda bəyannamənin “Aktivlər, öhdəliklər və kapitallar barədə” 1 N-li Əlavəsi təqdim edilməli, eyni zamanda idxal edilmiş və ya alınmış malları dövr ərzindən daxil olmuşdur kimi qeyd etməlidir.